Na Srebrnom jezeru održane izborne trke za kadete, juniore i seniore B\nDatum objavljivanja : 7. 8. 2020.\nSrebrno jezero domaćin je najboljim srpskim veslačima u konkurenciji kadeta, juniora i mlađih seniora (do 23 godine starosti), koji se nadmeću za mesto u reprezentacijama kojima predstoje šampionat Balkana i evropska prvenstva. Trke su održane u skladu sa svim trenutnim zdravstvenim propisima i uz pridržavanje svih preventivnih mera za sprečavanje širenja zaraze korona virusom.\nVELIKI JUBILEJ: Pre 40 godina, na današnji dan, naš dubl skul osvojio srebro na OI u Moskvi\nDatum objavljivanja : 27. 7. 2020.\nPre tačno 40 godina, na današnji dan, osvojeno je najsjajnije odličje za srpsko veslanje u istoriji najvećih sportskih takmičenja na svetu - na Olimpijskim igrama u Moskvi, u dubl skulu, srebrnu medalju osvojili su Zoran Pančić i Milorad Stanulov!\nPlan za sada nije promenjen: Evropsko prvenstvo za juniore biće održano u Beogradu u septembru\nDatum objavljivanja : 25. 7. 2020.\nGeneralni sekretar Veslačkog saveza Srbije Nebojša Jevremović gostovao je na televiziji Studio B, gde je u emisiji Beograde, dobar dan, govorio o planovima za ovu, zbog pandemije koronavirusa, krajnje nesvakidašnju sezonu, sa posebnim osvrtom na Evropsko prvenstvo za juniore, koje bi u Beogradu trebalo da bude održano krajem septembra, ali i na to šta očekuje seniore u pripremama za Olimpijske igre, odložene za narednu godinu.\nRat u Evropi, a čamci u Beogradu na stazi: Ovako je otvorena veslačka sezona 1940. godine!\nDatum objavljivanja : 23. 7. 2020.\nNa današnji dan pre 80 godina, 23. jula 1940, u listu Pravda objavljen je izveštaj da je održana prva veslačka regata u sezoni, na kojoj se za prvenstvo Srpskog veslačkog saveza borilo šest klubova. U vreme dok se u Evropi zahuktavao rat, dok su Nemci i Britanci ušli u pregovore da taj sukob bude prekinut, a Amerikanci se razmišljali da li će uopšte da uđu u borbe, u Beogradu je održano veslačko takmičenje...\nDatum objavljivanja : 19. 7. 2020.\nUkupno vesti: 921


Djoković srećan zbog treće titule na Ju Es openu\nBeta 10. septembra 2018. 02:20\nDjoković je danas u finalu Ju Es opena pobedio Argentinca Huana Martina Del Potra sa sa 6:3, 7:6, 6:3 i osvojio 14. grend slem titulu u karijeri, a treću u Njujorku.\n„Ovde sam zahvaljujući onima koji me vole, porodice, dece, članova tima. U teškim trencima kada sam imao povredu i operaciju, shvatio sam kroz šta je prolazio Huan Martin tokom tri godine. Učite iz tih teških trenutaka, kada ste pali, kada stvari ne idu, ali želeo sam da se vratim, da izvučem najbolje iz sebe i uz podršku najbližih došao sam opet u ovu poziciju“, rekao je Djoković posle meča.\nDjoković, koji će se sa šestog popeti na treće mesto na ATP listi, čestitao je Del Potru na rezultatima otkako se vratio posle povrede.\n„Verovao je da će se vratiti u sam vrh, u tome je uspeo i nadam se da će jednog dana odavde otići sa šampionskim peharom“, naveo je on.\nGovoreći o atmosferi tokom meča, Djoković je rekao da se zbog argentinskih navijača u jednom trenutku osećao kao da je fudbalska utakmica.\n„Atmosfera je bila sjajna, navijači su obojici dali poštovanje koje zaslužuju. Nikada nisu prelazili granicu, to je bilo sjajno“, rekao je Djoković, koji je trijumfom u Njujorku zaradio 3,8 miliona dolara.\nDel Potro je rekao da je Djoković zasluženo pobedio i da je ponosan na svoje rezultate.\n„Nije mi lako sada da govorim, ali srećan sam što sam igrao finale protiv ovog neverovatnog igrača i ikone sporta. On je jedan od mojih velikih prijatelja, jedan od onih koje volim da gledam kako osvaja titule. Nije mi lako što sam izgubio, ali drago mi je zbog Novaka i njegovog tima, ovo je zaslužio, u potpunosti“, rekao je Del Potro.\n„Nikada nisam želeo da odustanem tokom velikih problema sa povredama. Želeo sam da rešim te probleme i da se ponovo vratim ovde. Tu sam posle devet godina, Ju Es open je moj omiljeni turnir i ponosan sam“, naveo je Del Potro.\nNajviše osvojenih grend slem titula ima Švajcarac Rodžer Federer – 20, iza njega je Španac Rafael Nadal sa 17, a zatim slede Djoković i Sampras sa po 14.


Od danas prijava za pola minimalca, od 28. aprila za pomoć od 60 evra - JuGmedia\nMinistar finansija Siniša Mali podsetio je poslodavce da od danas, 1. aprila, kreće prijava za deo trećeg paketa podrške privredi i građanima Srbije, a paket predviđa isplatu polovine minimalne zarade za tri meseca za preduzetnike, mikro, mala, srednja i velika preduzeća, a od 28. aprila kreće prijavljivanje građana za pomoć od 60 evra.\nInače, taj deo privrede zapošljava oko 1,5 miliona ljudi, a za ovu meru je iz budžeta Srbije izdvojeno 69,8 milijardi dinara.\nNovac će biti uplaćen na posebne namenske račune koji će za privrednike biti automatski otvoreni, a odatle će novac moći isključivo da bude prebačen na račun zaposlenog, kazao je ministar.\n„Naš glavni stub nosač je građevinska industrija i u stopu je prate ostali sektori, poput poljoprivrede ali i mnogi drugi jer je naša privreda fleksibilna. Takođe, mnogi privrednici su se uspešno prilagodili novonastalim okolnostima u krizi”, rekao je Mali.


Najpoznatija evropska mumija: Dosadašnji rezultati rekonstrukcije glasa Ledenog čoveka (AUDIO) | Arheologija\nNajpoznatija evropska mumija: Dosadašnji rezultati rekonstrukcije glasa Ledenog čoveka (AUDIO) 0 Podeli PODELI TWEET POŠALJI E-MAIL\nNaučnici su uspeli da rekonstruišu glas Ecija, ledenog čoveka čiji su ostaci stari 5.300 godina pronađeni u Alpima, na granici Italije i Austrije.\nIzvor: Holandski umetnici Adrie i Alfons Kenis, koji su napravili rekonstrukciju Ecija. Foto: Profimedia\nOtkad su njegovi ostaci pronađeni ispod glečera u italijanskim Alpima 1991. godine, Eci - omiljena mumija na svetu ne prestaje da privlači pažnju naučnika širom sveta. Ovog puta, tim italijanskih naučnica je rekonstruisao glasne žice Ecija u želji da otkrije kakav je glas imao.\nTim je ovaj projekat najavio još u februaru, a u toku istraživanja je korišćen niz CT skeniranja kako bi se utvrdila struktura vokalnih žica i vokalnog trakta, bazirana na njihovoj dužini. Matematički modeli i softver su korišćeni da se prikupe informacije o gustini i tenziji vokalnih žica i gustini i sastavu tkiva grla, a rezultat je grub prikaz Ecijevog glasa.\nKakav je glas Ledenog čoveka? Naučnici veruju da je Ecijev glas imao frekvenciju između 100 i 150 herca, što je u skladu sa današnjim prosečnim muškarcem.\nZvuk koji možete čuti na snimku ispod podseća na grub muški glas strastvenog pušača.\nItalijanski naučnici tek treba da inkorporiraju efekte mekog tkiva u ustima i grlu, kao i tenziju i gustinu glasnih žica kako bi dobili precizniju rekonstrukciju.\n„Ne možemo da kažemo da smo rekonstruisali Ecijev originalni glas, zato što nam nedostaju neke krucijalne informacije“, rekao je vođa istraživanja Rolando Fustos iz italijanske bolnice Bolcano za Discovery news. „Ovo je polazna tačka za dalja istraživanja“, dodaje Fustos.\nPročitajte i Poslednji sati ledenog čoveka\nLedeni čovek Ledeno doba Eci


Jeffrey Sachs: Srbiji ne treba šok terapija\n(pre 2224 dana)\nBEOGRAD - Američki ekonomista Jeffrey Sachs izjavio je da Srbiji više nije potrebna šok terapija i da je povećanje konkurentnosti uslov izlaska iz krize.\n"Srbija ne može da utiče na ekonomski poredak, ali može da kaže svojim susedima, Evropi, Rusiji i drugima, da se krene pravim putem - saradnjom bez konflikata. Ono što zavisi od Srbije jeste da radi na povećanju konkurentnosti kako bi mogla da izvozi i ojača", rekao je Sachs Radio-televiziji Srbije (RTS).\nUpitan da li to znači da ne predlaže šok terapiju kao pre 20 godina, Sachs je odgovorio da tu terapiju predlaže kada je potrebna.\n"Kada ste imali hiperinflaciju, ja sam vam pomogao da je držite pod kontrolom", rekao je, kako je prenosi RTS, Sachs.\n"Krize poput ukrajinske mogu da nanesu mnogo štete. Ako se nastavi sa pogrešnom energetskom politikom, izlazak neće biti nimalo lak. Ako se posvetimo održivom razvoju, tada svet može da se oporavi i to je naš cilj", rekao je Sachs.\nSachs radi na američkom Univerzitetu Kolumbija i kao savetnik generalnog sekretara UN Ban Ki Moona bavi se izazovima održivog razvoja, a kao zagovornik šok terapije 1989. godine je savetovao i tadašnjeg premijera bivše SFRJ Antu Markovića, podseća RTS.


[MLE] Karijerno vođenje - gde je Srbija u odnosu na Evropsku uniju i Zapadni Balkan - European Western Balkans\nAutor Aleksandra Đurović 10. 09. 2019. 11. 09. 2019.\nKako naći posao, doneti odluku o promeni posla, izabrati srednju školu, fakultet ili visoku školu, vratiti se obrazovanju nakon nekoliko godina rada – promene su sa kojima se svaka osoba u nekom trenutku suočava. Odluke, koje nisu nimalo lake ni za jednog pojedinca, donose se u kontekstu sveta rada u kome su nesigurnost i stalna promenljivost jedine konstante. Iza podrške pojedincima, u cilju donošenja karijernih odluka zasnovanih na pouzdanim informacijama, stoji termin „karijerno vođenje i savetovanje“, uz koji se često dodaje atribut „celoživotno“ kako bi se ukazalo na to da je ono potrebno građanima svih uzrasta i u bilo kojem periodu života.\nU poslednjih nekoliko godina, karijerno vođenje i savetovanje je na nivou Evropske unije redovno deo inicijativa u oblasti politika obrazovanja, zapošljavanja, socijalne i omladinske politike. Od prevencije ranog napuštanja obrazovanja i garancije za mlade, do mera za podršku dugoročno nezaposlenima i razvoja veština građana – jedna od nezaobilaznih stavki je karijerno vođenje. Ovo ne čudi s obzirom na to da postoji čvrsto uporište u istraživačkim podacima koji pokazuju da karijerno vođenje ima pozitivne efekte u pogledu prevencije nezaposlenosti, smanjenja broja osoba koje napuštaju školovanje, povećanja zainteresovanosti za školu i uspeha u školi, uspešne tranzicije sa nižih na više nivoe obrazovanja kao i u pogledu socijalnog uključivanja.\nPrateći dve Rezolucije Saveta o celoživotnom vođenju, u periodu od 2007. do 2015. godine naročito se radilo na razmeni iskustva i uzajamnom učenju u ovoj oblasti kroz rad Evropske mreže politika celoživotnog vođenja. Trenutno, u 36 evropskih država kroz Euroguidance, evropsku mrežu za podršku karijernom vođenju i savetovanju, nacionalni centri sprovode brojne aktivnosti u ovoj oblasti. Pa ipak, uzimajući u obzir rezultate istraživanja, koji pokazuju da je samo jedna od četiri osobe u zemljama Evropske unije koristila uslugu karijernog vođenja, i da su pre svega u pitanju osobe koje su koristile ove usluge u toku obrazovnog procesa i koje završavaju visoko obrazovanje, prepoznato je da je potrebno dalje raditi na unapređenju dostupnosti usluga.\nŠta se za ovo vreme dešavalo u Srbiji u pogledu karijernog vođenja i savetovanja i kakva je situacija sada? Sa jedne strane, dosta toga, a sa druge još uvek nedovoljno. U periodu od 2010. do 2014. godine, bila je na snazi Strategija karijernog vođenja i savetovanja, a i nakon toga karijerno vođenje je uključeno u strateške i zakonske dokumente u oblasti obrazovanja, zapošljavanja i omladinske politike. Kroz brojne aktivnosti povećana je zastupljenost karijernog vođenja i savetovanja u svim nivoima obrazovanja, ono je bolje integrisano u rad sa mladima, povećan je broj dostupnih resursa za karijerne praktičare i podsticano njihovo umrežavanje i uzajamno učenje. Ova tema je još uvek veoma aktuelna – pre nepuna dva meseca usvojen je i Pravilnik o standardima usluga karijernog vođenja i savetovanja, koji imaju za cilj uspostavljanje sistema kvaliteta u ovoj oblasti.\nZašto su sve ove aktivnosti, iako važne i značajne, još uvek nedovoljne? Podaci iz godišnjeg istraživanja o položaju i potrebama mladih Ministarstva omladine i sporta, pokazuju da i dalje 69% mladih navodi da nikada nisu bili uključeni ni u jednu od aktivnosti karijernog vođenja i savetovanja. Konkretno to znači da oni navode da nisu bili informisani ni o obrazovnim opcijama, a ni o zanimanjima i tržištu rada, kao i da nisu prošli kroz karijerno savetovanje i radionice na temu veština važnih za aktivno traženje posla i planiranje karijere. Pri tome, treba imati u vidu da su u ovom istraživanju ispitane samo mlade osobe, a da je pitanje kakvi bi rezultati bili da su obuhvaćene i druge uzrasne grupe.\nKako još znamo da su mere koje se sprovode nedovoljne? Jedna od aktivnosti predviđenih Strategijom karijernog vođenja i savetovanja, uspostavljanje mehanizma koordinacije karijernog vođenja, u sektorima obrazovanja, zapošljavanja i rada sa mladima, još uvek nije realizovana. To je od izuzetnog značaja kako bi se, sa jedne strane, izbeglo bespotrebno dupliranje mera koje se sprovode, a sa druge strane, kako se ne bi dogodilo da neke osobe kojima je potrebna podrška ne mogu da je dobiju. „Preporuka je da se koordinacija politika celoživotnog vođenje tretira kao prioritet“, navodi Helmut Zelot iz Evropske fondacije za obuku u analizi iz 2011. godine.\nDa ovo nije teškoća samo u Srbiji, već u celom regionu Zapadnog Balkana, pokazali su rezultati regionalne analize koju je prošle godine u saradnji sa partnerima sprovela Beogradska otvorena škola. Iako su u većini zemalja učinjeni pokušaji da se neki mehanizam koordinacije i saradnje uspostavi, oni se nisu pokazali kao delotvorni i održivi. Pa ipak, da ovo nije nemogući poduhvat, pored drugih zemalja Evropske unije, pokazuje i Hrvatska, u kojoj je 2014. godine uspostavljen Forum za celoživotno profesionalno usmeravanje i razvoj karijere, koji ima ulogu u obezbeđivanju povezivanja svih ministarstava, organizacija i ustanova koje se bave ovom temom i čiji predstavnici zajedno promišljaju dalje korake.\nŠta bi trebalo da bude naredni korak za bolju podršku karijernom razvoju pojedinaca? Za početak, usvajanje standarda usluga karijernog vođenja i savetovanja potrebno da prati i niz mera koje će osigurati njihovu primenu od strane osnovnih i srednjih škola, fakulteta, karijernih centara, kancelarija za mlade, Nacionalne službe za zapošljavanje i svih drugih koji pružaju ove usluge. Pri tome je nužno da to bude praćeno i efektivnom koordinacijom, za šta je preko potrebno uspostavljanje održivog mehanizma za komunikaciju ministarstava i drugih predstavnika javnih institucija, poslovnog sektora, pružaoca usluga i organizacija civilnog društva koje se bave ovom temom.\nKako da se odaberu relevantni izvori informisanja o obrazovnim i karijernim mogućnostima, planira karijerni razvoj i njim upravlja u uslovima neočekivanih promena, nisu pitanja na koja po pravilu treba da se odgovara samostalno, ili samo uz podršku porodice i prijatelja. Ovo su pitanja za koja je, ukoliko je to potrebno, važno imati podršku stručnjaka, kako se odluke koje se donesu ne bi pretočile u visoke stope nezaposlenosti, rano napuštanje školovanja ili dugo zaglavljivanje u tranziciji iz obrazovanja u svet rada.\nAleksandra ĐUROVIĆ je moderatorka na petoj Move.Link.engage konferenciji koju organizuje Beogradska otvorena škola uz podršku ambasade Švedske u Srbiji.\nNikola Burazer 07. 05. 2021.


U Španiji uhapšeno 107 Albanaca zbog uzgajanja i prodaje marihuane - Kosovo Online\nU Španiji uhapšeno 107 Albanaca zbog uzgajanja i prodaje marihuane\n1. Septembar 2021. • 14:03\nKriminalna grupa od 107 Albanaca uhapšena je tokom današnje akcije u kojoj su učestvovali policajci iz Španije, Nemačke i Albanije, prenosi Reporteri.\nVeruje se da je ova kriminalna grupa upravljala plantažama kanabisa u Španiji, gde se ga uzgajale i prerađivale u marihuanu, a potom prebacivala u druge evropske zemlje radi dalje distribucije.\nGeneralni direktor albanske policije Ardi Veljiu, koji je bio prisutan na konferenciji za novinare održanoj povodom ovog hapšenja, rekao je da je albanska policija pokazala da je "pouzdan partner za sve agencije za sprovođenje zakona".\nŠef Odeljenja za kriminalističku istragu španske policije, Ramon Čakon, iznoseći detalje o akciji, rekao je da su Albanci "vlasnici plantaža kanabisa u Španiji".\n„Operacija je trajala godinu dana i ovo je najveća operacija protiv albanske mafije. Ovo je važno jer obično imamo mnogo zasada kanabisa. Mi smo praktično izvoznik u Evropu, potražnja iz Nemačke raste. Albanci koji dolaze ovde su trgovci marihuanom, sarađuju sa španskom mafijom koja uglavnom upravlja ugostiteljskim objektima kako bi došli do kupaca. Zato je važno što sarađujemo sa albanskom policijom ”, rekao je Čakon.\nNa dan akcije, oko 400 policajaca na terenu izvršilo je istovremene racije na 42 različite lokacije u Španiji.\nTokom ove operacije, kontrole su sprovedene u 51 oblasti, od čega su uništene 23 plantaže, oko 25.000 biljaka kanabisa, 938 kilograma sušenog kanabisa, detonator, dva vatrena oružja, tri luksuzna vozila i 68.760 evra, piše Reporteri.\nŠpanija Albanija Albanska mafija droga policija\nKamberi: Albanija i Kosovo treba da imaju ozbiljniji pristup Preševskoj dolini


NOVA zahteva od Vlade Srbije hitno uključivanje privatnog zdravstva u borbu protiv epidemije - NOVA stranka\n26.10.2021 Press služba borba, koronavirus, Naslovna, Nova stranka, opozicija 0\nU krizi koja je nastala usled pandemije korona virusa, došlo je do potpunog sloma zdravstvenog sistema u Srbiji. Između ostalog, to je posledica toga što je u tranziciji zdravstvo ostalo lišeno važnosti primene politike koja bi izjednačila u punom smislu državnu i privatnu praksu u sistemu zdravstvene zaštite, kako po pravima, tako i po obavezama.\nKako ističe Nova stranka, u trenutku kada je zdravstveni sistem preopterećen velikim brojem obolelih COVID-19 infekcijom i kada veliki broj zdravstvenih ustanova prelazi u tzv. kovid-režim rada, ostaje veliki broj non-kovid pacijenata kojima su uskraćena prava za neophodnu dijagnostiku i lečenje, pa čak i hitnih slučajeva.\nUsled toga, NOVA smatra da je dužnost države bila da resurse privatne lekarske prakse iskoristi za pomoć ovim pacijentima koji, kako sada stvari stoje, čekaju da ostvare svoje pravo zagarantovano zakonima. Ističemo da ne postoji nijedan razlog da se po hitnom postupku ne omogući finansiranje ovih usluga iz obaveznog zdravstvenog osiguranja u privatnom zdravstvu, po cenama koje su propisane.\nDa stvar bude još gora, uvođenjem kovid propusnica onemogućeno je testiranje u privatnim laboratorijama, čiji bi testovi imali validnost i bili uvaženi kao važeća medicinska dokumentacija kod izdavanja Digitalnog zelenog sertifikata. Time se još više stvara monopol državnog zdravstva i dodatno urušava poverenje u privatno zdravstvo, što je čak i po zakonu nedopustivo, upozorava Nova stranka.\nZdravstveni sistem ne čine samo zgrade i aparati, zdravstveni sistem prvenstveno čine ljudi koji rade u zdravstvu, a toliko potrebne politike koje racionalno koriste postojeće resurse nema ni od korova. U ovako teškoj situaciji, nevezano od političkih razlika, NOVA apeluje da Vlada Srbije pod hitno počne da radi svoj posao, koji mora biti u službi zdravlja građana, bez kalkulacija kakve će to posledice imati na rezultat SNS-a na predstojećim izborima. Na Narodnu Skupštinu, koja bi trebalo da kontroliše rad Vlade i sprovođenje zakona koji su baš u toj Skupštini i doneti, očigledno ne možemo da računamo, jer su poslanici tokom ove krize pokazali da je njihova uloga pretvorena u stub odbrane od bilo kakve kritičke misli, stavljajući partijski interes iznad interesa građana Srbije.\nPrevious article\tEleković upozorava: „Najveći“ budžet spreman za izbore! Next article\tEtnonacionalističkoj mržnji nema mesta u modernoj, evropskoj Srbiji


Organizacija firmvera uredjaja pATLAS\nVi ste ovde: Uredjaj piko-ATLAS p-Organizacija Organizacija p-softvera\nUredjaj pATLAS je sigurno lakše sagledati i razumeti kroz prikaz njegovog hardvera i tehničkih i ekploatacionih karakteristika. Medjutim, pATLAS prestavlja i složeni i moćni programski sistem – bez te programske podrške svi navedeni hardverski moduli bi predstavljali bezživotne i beskorisne komade neoperabilne “gvoždjurije” (originalno značenje engl. reči "hardware"). Istina, nije lako opisati na sažeti i razumljivi način razgranatu i sofisticiranu programsku strukturu i organizaciju uredjaja pATLAS, a još je teže razumeti u potpunosti kako je sve to integrisano u jedinstven “pametni” programski sistem. Jedan takav uprošćeni opis bi mogao biti: programski paket pATLAS je organizovan kao skup kontrolabilnih programskih entiteta specifičnih namena, koji medjusobno dele i razmenjuju podatke kroz postojeće, unapred definisane programske medjuveze (interfejse): protokole, standarde i sistemska pravila. Ovakva “modularna programska organizacija” donosi neposredne koristi po pitanju programske fleksibilnosti, skalabilnosti, lakšeg održavanja i nadgradnje, kao i u efikasnijoj i ekonomičnijoj realizaciji samog uredjaja. Glavni programski entiteti (celine) su:\nRTE JEZGRO – centralni deo sistemskog i aplikativnog softvera koji obezbedjuje potrebne radne uslove (tzv. “run-time” okruženje) za uspešno izvršenje programa i rad uredjaja pATLAS.\nPROGRAMSKI MODUL – veća zaokružena programska celina organizovana oko odredjenog posla (ili grupe zadataka).\nPROGRAMSKI PLUGIN – zaokružena programska celina čiji je cilj izvršenje odredjenog zadatka (ili funkcije). Glavna karakteristika plugina jeste njegova jednostvana implementacija – kao što njegov engleski naziv na to i neposredno ukazuje (“plugin” je engleska reč za “utikač”), programski plugin se može jednostavno “uključiti u”, ili “isključiti iz” programskog sistema pATLAS.\nPROGRAMSKI ALATI – veći broj programa za konfigurisanje, PLC editovanje, dijagnostiku i održavanje, kao i drugih programa za podršku rada uredjaja pATLAS, koji su realizovani kao autonomna namenski projektovana oprema u okviru projekta pATLAS.\nNavedeni programski entiteti odgovaraju programskoj organizaciji “od-gore-ka-dole”, pri čemu niže navedeni entiteti mogu biti konstituenti viših programskih celina. Ovakva programska sistematizacija može pomoći u lakšem opisivanju i razumevanju programske podrške samog uredjaja pATLAS. Ona takodje direktno ukazuje i na važne osobine uredjaja: fleksibilnost, skalabilnost i nadgradljivost – jednostavno, zamenom odredjenog programskog entiteta, moguće je poboljšanje stare instalacije novim i boljim tehnološkim rešenjem.


„Jars“ predvodi, „Tigar“ prati: Kolona vojne tehnike prebačena u Moskvu za Paradu pobede /video/ - 21.04.2022, Sputnik Srbija\nKolona vojne tehnike koja će učestvovati na Paradi pobede na Crvenom trgu 9. maja noćas je prebačena sa podmoskovskog poligona „Alabino“ u Moskvu, prenosi... 21.04.2022, Sputnik Srbija\nKolonu predvodi mobilni raketni sistem „Jars“ težak nekoliko tona, a u stopu ih prate oklopna vozila „Tigar“.Najsavremenija oklopna vozila i oklopni transporteri probili bi svaku odbranu.Pojedini stanovnici prestonice i vozači noćas su imali jedinstvenu priliku da izbliza vide raketne sisteme „Iskander“, haubice, tenkove, uključujući savremene tenkove „Armata“, protivavionske raketne sisteme S-400, sisteme PVO iz porodice „Buk“ i „Tor“ i drugu vojnu tehniku.Kako se navodi, vojna tehnika je stigla u moskovski rejon Pečatniki. „Zvezda“ saopštava da će 9. maja na Crvenom trgu biti više od 100 jedinica tehnike. U centru prestonice prva proba Parade biće održana u noći 28. aprila.\nrusija, rusija – vojska i naoružanje, vojska i naoružanje, parada pobede\n© Sputnik / Maksim Blinov / Uđi u foto-galerijuNoćna proba parade pobede u Moskvi\nKolona vojne tehnike koja će učestvovati na Paradi pobede na Crvenom trgu 9. maja noćas je prebačena sa podmoskovskog poligona „Alabino“ u Moskvu, prenosi televizija „Zvezda“.\nKolonu predvodi mobilni raketni sistem „Jars“ težak nekoliko tona, a u stopu ih prate oklopna vozila „Tigar“.\nNajsavremenija oklopna vozila i oklopni transporteri probili bi svaku odbranu.\nPojedini stanovnici prestonice i vozači noćas su imali jedinstvenu priliku da izbliza vide raketne sisteme „Iskander“, haubice, tenkove, uključujući savremene tenkove „Armata“, protivavionske raketne sisteme S-400, sisteme PVO iz porodice „Buk“ i „Tor“ i drugu vojnu tehniku.\nKako se navodi, vojna tehnika je stigla u moskovski rejon Pečatniki. „Zvezda“ saopštava da će 9. maja na Crvenom trgu biti više od 100 jedinica tehnike. U centru prestonice prva proba Parade biće održana u noći 28. aprila.\nPripreme u punom jeku: Na Paradi pobede u Moskvi učestvovaće 11 hiljada vojnika /video/\n18 April, 11:09


Ovu projekciju primarijus Radmilo Petrović, epidemiolog, ne može da dopuni i procenom kojom progresijom će se uvećavati broj novoinficiranih, kojih je u utorak bilo 145, i da li bi već do kraja ovog meseca mogli da imamo nekoliko stotina zaraženih dnevno. Kaže da se matematički model na terenu biologije ne može smatrati pouzdanim, ali i da je siguran da nismo baš u povoljnoj situaciji - kako zbog karakteristika novog delta soja, tako i zbog zastoja u procesu vakcinacije.\n- Delta virus je otporniji nego izvorni, manja količina virusa je dovoljna da izazove infekciju, i brži je. Sve to mi posle višedecenijskog iskustva u epidemiologiji i virusologiji govori da nećemo baš celo leto izgurati sa, uslovno rečeno, malim brojem novoinficiranih na dnevnom nivou - kaže dr Petrović, za "Novosti".\nU koju god populaciju da uđe, delta vrlo brzo postaje dominantan, pa se očekuje da će soj čije prisustvo je laboratorijski dokazano 1. jula, i kod nas prestići dosad preovlađujuću britansku varijantu korone.\n- Kako će se razvijati ovaj četvrti epidemijski talas zavisi od samog virusa, koji je definitivno sad virulentniji i agresivniji, ali i od medijuma na koji naleti. Nije isto da li će naleteti na populuciju sa 60-70 odsto zaštićenih, ili na nevakcinisane. Spoljna temperatura, kao što smo videli prošlog leta, nema direktnog uticaja na sam virus, ali ako se budemo okupljali u klimatizovanim prostorijama to će sigurno doprineti širenju virusa.\nVeć u ovoj situaciji, sa oko 100 novoinficiranih dnevno, trebalo bi sprečavati da se epidemiološka "grudva" zakotrlja, uveren je dr Petrović:\n- Za početak bi morala da se uvede bolja epidemiološka kontrola na sportskim događajima i među turistima, bilo da su oni stranci koji dolaze kod nas, ili domaći koji se vraćaju sa letovanja - smatra dr Petrović. - Mora da se nađe model da se vakcinacija ubrza, jer smo u ćorsokaku. Naš narod kad nešto neće, onda - neće. To vidim i u svojoj porodici, unuk od 22 godine više veruje svom šefu majstoru da ne treba da se vakciniše, nego meni koji sam u epidemiologiji duže od četiri decenije.\nODLUČIĆEMO NA VREME\nPREMIJERKA Srbije Ana Brnabić izjavila je u utorak da nema potrebe da se pre 1. avgusta donosi odluka o trećoj dozi vakcine, jer kako je rekla, koliko je njoj poznato, nijedna vakcina nije još ni registrovana za treću dozu.\nBrnabićeva je, odgovarajući na pitanje zašto se sa odlukom čeka do avgusta, kada neki epidemiolozi govore da je četvrti talas već počeo, istakla da kako i sami proizvođači vakcina navode, treću dozu nije potrebno davati pre isteka pola godine nakon revakcinacije.\n- To kod nas pada oko 1. avgusta. Još se čeka da se vidi da li proizvođači vakcina imaju odobrenje za davanje treće doze - rekla je premijerka.\nIAKO vakcine manje štite od zaražavanja novim delta sojem, one su gotovo podjednako efikasne protiv komplikacija kovid 19 kao i kada je zaraza izazvana izvornim virusom korona.\n- Vakcine nisu toliko važne za sprečavanje zaražavanja, koliko za zaštitu od komplikacija, a ovo su bez preterivanja vakcine da se izbegne smrtni ishod - kaže dr Petrović.\nvirus korona dr Radmilo Petrović Radmilo Petrović korona virus


NBS donela odluku o moratorijumu na plaćanje kredita | SEEbiz.eu\nNBS donela odluku o moratorijumu na plaćanje kredita\nObjavljeno: 17.03.2020 / 18:13\nBEOGRAD - Narodna banka je na vanrednoj sednici Izvršnog odbora usvojila odluke kojima se propisuje zastoj u otplati obaveza dužnika (moratorijum), saopštila je NBS.\nImajući u vidu neophodnost očuvanja dostignutog nivoa i daljeg jačanja stabilnosti finansijskog sistema u uslovima potencijalnih rizika uzrokovanih vanrednom zdravstvenom situacijom u zemlji NBS je donela Odluku o privremenim merama za očuvanje stabilnosti finansijskog sistema, saopšteno je.\nNBS je donela i Odluku o privremenim merama za davaoce lizinga u cilju očuvanja stabilnosti finansijskog sistema.\n"Narodna banka Srbije u koordinaciji sa drugim državnim organima preduzima i preduzimaće sve što je neophodno da zaštiti stabilnost i u vanrednim okolnostima olakša poziciju građana i privrede Republike Srbije. Svest o neophodnosti odgovornog ponašanja svih tržišnih učesnika je u ovim osetljivim trenucima od neprocenjivog značaja za prevazilaženje teškoća sa kojima se možemo suočiti", kaže Tabakovićeva, navodi se u saopštenju NBS.\n"U cilju transparentnosti i nedvosmislenog informisanja svojih klijenata, u skladu sa navedenim propisima banke i davaoci finansijskog lizinga dužni su da obaveštenje o ponudi zastoja u otplati obaveza objave na svojim internet prezentacijama, čime će se smatrati da je obaveštenje dostavljeno svim klijentima (dužnicima banke, odnosno primaocima lizinga)."\nTagovi: Narodna banka Srbije, moratorijum na plaćanje kredita, krediti,


Tusk: Najizazovniji samit G7\nDonald Tusk i Donald Tramp\nNema sumnje da će ovaj samit lidera G7 biti najizazovniji u poređenju sa mnogima u prošlosti, izjavio je predsednik Evropskog saveta Donald Tusk povodom okupljanja u petak u Italiji čelnika sedam najbogatijih zemalja sveta.\nRojters ocenjuje da će razgovori biti veoma “robusni” i “izazovni” nakon što je američki predsednik Donald Tramp kritikovao saveznike u NATO tokom njihovog sastanka u četvrtak u Briselu kao i prethodno trgovinsku politiku Nemačke.\nOstale zemlje iz G7 se nadaju da će uspeti da ubede Trampa da ublaži protekcionistički stav o trgovini i klimatskim promenama.\nU međuvremenu, Tusk je pozvao članice G7 da ponovo potvrde politiku sankcija protiv Rusije oko ukrajinskog pitanja.\n"Od našeg poslednjeg samita G7 u Japanu, ništa nismo videli što bi opravdalo promenu politike sankcija. Zato pozivam sve članice G7 da ponovo potvrde tu politiku", rekao je Tusk na konferenciji za novinare pre početka samita G7 u Taormini, na Siciliji.\nMoskva je pod medjunarodnim sankcijama od pripajanja Krima 2014. godine zbog podrške proruskim pobunjenicima na istoku Ukrajine, što Rusija demantuje.\nPitanje ukidanja sankcija Rusiji redovno se pokreće. Američki državni sekretar Reks Tilerson više puta je rekao da će sankcije ostati na snazi dok mirovni sporazumi iz Minska ne budu u potpunosti sprovedeni, ali Donald Tramp nije bio tako jasan, porenosi Asošijeted pres.\n"Za sada nemamo stav o tom pitanju", rekao je sinoć Geri Koen, Trampov ekonomski savetnik novinarima na avionu američkog predsednika.\nTusk je u saopštenju posle sastanka sa Trampom juče u Briselu naveo da su se u razgovorima pokazale razlike u njihovim stavovima po nekoliko pitanja, uključujući i oko Rusije, mada, kako je rekao, izgleda da su "na istoj liniji" kada je u pitanju Ukrajina.\nNa samitu učestvuju pored lidera zemalja G7 (SAD, Kanada, Japan, Italija, Francuska, Nemačka, Velika Britanija) i čelnici EU.


Trifković: Isplata februarske plate za radnike Komunalnog preduzeća /KP/ “Rad” Istočno Sarajevo - lukavicaonline.com\nDirektor Strahinja Trifković rekao je da će radnicima, koji su 15.05.2017. održali jednočasovni štrajk upozorenja, 16.05.2017. biti isplaćene februarske plate.\nTrifković je rekao da je Uprava razmotrila sve zahtjeve Sindikalne organizacije preduzeća, sa kojom ima dobru saradnju i u potpunosti razumije sve zaposlene, i na sve moguće načine pokušava da izađe iz ovog problema.\n“Jedan od zahtjeva radnika je već ispunjen i februarske plate biće isplaćene sutra, a u toku ove sedmice održaćemo sastanak sa Sindikatom i Skupštinom akcionara gdje ćemo predočiti mjere za izlazak iz krize”, naglasio je on.\nTrifković je istakao da za trenutnu situaciju u preduzeću nije odgovorna ni Uprava ni Sindikat niti Skupština akcionara, odnosno opština Istočno Novo Sarajevo, već je glavni krivac osnivanje Komunalnog preduzeća “Komil” u opštini Istočna Ilidža gdje je KP “Rad” izgubilo više od 50.000 KM primanja na mjesečnom nivou, što je oko 50 odsto prihoda ovog preduzeća.\nOn je podsjetio da u pregovorima sa opštinom Istočna Ilidža prilikom osnivanja KP “Komil” nisu htjeli da prihvate nijednog radnika iz KP “Rad”, iako u njemu radi 30 radnika sa opštine Istočna Ilidža.\nTrifković je dodao da Uprava preduzeća planira da na sve moguće načine obezbijedi što veće prihode kako bi uspjeli da sačuvaju što veći broj radnika.\n“Jedan od planova je pokretanje ‘Pauk službe’ koja će početi sa radom u ovom mjesecu, kao i dovođenje električne energije i postavljanje video nadzora na deponiju Krupačke stijene gdje planiraju da ostvare značajne prihode”, kazao je on.\nTrifković je rekao da je jedan od razloga zašto nisu isplaćene plate i to što je Poreska uprava dva mjeseca blokirala firmu zbog duga od 140.000 KM, ističući da završno sa 2016. godinom više nemaju duga za doprinose.\nRadnici Komunalnog preduzeća”Rad” Istočno Sarajevo održali su danas jednočasovni štrajk upozorenja, zahtijevajući da im se isplate zaostale plate, topli obrok i regres za 2014, 2015. i 2016. godinu.\nIzvor i foto: Capital/Srna\nPreviousOdržan jednočasovni štrajk upozorenja radnika Komunalnog preduzeća „Rad“\nNextStejt department o Balkanu


"ZNAM ŠTA ZNAČI RAD POD PRITISKOM" Luković na novoj funkciji: Praktično nikad nisam ni odlazio sa "Marakane" - Sportal\nFK Crvena zvezda - Vest objavljena: 18:25 - 28.06.2019\nZvezdin nekadašnji kapiten Aleksandar Luković otpočeo je rad na novoj funkciji. On je postao pomoćnik sportskog direktora Crvene zvezde i ujedno sportski direktor razvojnog tima Grafičara.\n- Moja zaduženja biće da koordiniram između seniorskog tima Crvene zvezde, Omladinske škole i razvojnog tima. Nova funkcija predstavlja veliku čast i odgovornost. U Zvezdi sam od malena, prošao sam celu Omladinsku školu, igrao u prvom timu i vratio se i završio karijeru ovde. Nisam praktično ni odlazio iz Zvezde nikada. Sigurno je velika odgovornost, ali ni kada sam bio igrač nisam se plašio da preuzmem odgovornost na terenu, tako da mi je drago što imam novu funkciju i što su novi izazovi ispred mene – rekao je Luković.\nSportski direktor Mrkela uveren je da će Luković i u ovom poslu doprineti Crvenoj zvezdi.\n- Uvek znači pomoć nekoga ko dobro razume suštinu Crvene zvezde. Luković je proveo mnogo godina u Zvezdi kao igrač, a prethodnih nekoliko meseci i kao skaut kluba. Obim posla je veliki tako da ono što ja radim u prvom timu on će raditi u Zvezdi B. Imam iskustvo rada u Crvenoj zvezdi, OFK Beogradu i u reprezentativnim selekcijama tako da verujem da ću mu nekim savetima sigurno pomoći – rekao je Mrkela i istakao da će iskustvo iz igračkih dana mnogo značiti u ovom poslu:\nPrva izjava Aleksandra Lukovića na novoj funkciji\n- Onaj ko je proveo veći deo fudbalske karijere u Zvezdi odlično zna kakvi su zahtevi ovde, šta znači rad pod pritiskom i siguran sam da će Luković to iskustvo moći da prenese i na novi posao. Grafičar je izuzetno važan za Crvenu zvezdu, mnogo nam znači što je ekipa napredovala i stigla do Prve lige Srbije. Obaveze će postati veće i veliki broj igrača koji su sada u ponudi, a trenutno nisu za Zvezdu, prolaskom kroz Grafičar mogu da budu korisni za naš klub.\nGrafičar će se od predstojeće sezone takmičiti u višem rangu – Prvoj ligi Srbije.\n- Poenta razvojnog tima jeste da bude filter do prvog tima, da najtalentovaniji momci iz Omladinske škole, koji svojim kvalitetom zaslužuju šansu, a možda u datom trenutku nisu spremni za prvi tim Crvene zvezde, provedu određeno vreme u Grafičaru kako bi se navikli i prilagodili zahtevima koji ih čekaju u budućnosti. Ideja jested a se zahtevi u B timu približe onima u prvom timu, kako bi mladi fudbaleri bili što spremniji da odgovore na ono što će se od njih očekivati – rekao je Luković, na čije reči se nadovezao Mrkela.\n- Grafičar je izuzetno važan za Crvenu zvezdu i bitno nam je što je napredovao u viši rang. Obaveze će postati veće i veliki broj igrača koje sada možemo da dovedemo, a koji u ovom momentu nisu za Zvezdu kroz igre u Grafičaru moći će da stasaju i dorastu nivou koji se traži u prvom timu Crvene zvezde – poručio je Mrkela.\nLuković je na okupljanju Zvezdinog B tima imao poruku za igrače.\n- Do skoro sam bio igrač tako da sam na okupljanju igračima poželeo da ih zaobiđu povrede i da maksimalno ozbiljno shavte pripreme i sve obaveze. Drugačiji je nivo takmičenja u odnosu na prošlu godinu. Definitivno verujemo u njih i siguran sam da će ove sezone napredovati i kao fudbaleri i kao ljudi da bi jednog dana napredovali i kao fudbaleri i kao ljudi – rekao je Luković.\nDomaći fudbal FK Crvena zvezda Aleksandar Luković


Vrućine povećale broj intervencija Hitne pomoći\nObjavljeno 09.08.2013. u 19h\nSlužba Hitne medicinske pomoći u Zrenjaninu imala je tokom današnjeg dana povećan obim posla za 20 odsto u odnosu na dane kada dnevne temperature nisu ekstremno visoke, potvrđeno je portalu I love Zrenjanin.\nU dnevnoj smeni od 7 do 19 časova, najviše poziva stizalo je od osoba sa hroničnim tegobama.\n„U svakoj smeni na raspolaganju imamo 3 lekarske ekipe koje izlaze na teren i četvrtu koja je u ambulanti, ali je u slučaju potrebe takođe spremna za reagovanje na terenu. Naše lekarske ekipe danas su imale 23 intervencije“, rekao je za I love Zrenjanin Goran Putić, glavni tehničar Službe Hitne medicinske pomoći u Zrenjaninu.\nNa terenu su dejstvovale dve ekipe, koje su imale 20 intervencija, a najviše posla bilo je za transportne ekipe koje su na teritoriji Grada Zrenjanina izvršile 82 prevoza pacijenata od bolničkih ustanova i njihovih kuća do mesta za dijagnostiku i terapiju.\nSaobraćajnih nezgoda danas nije bilo, a zabeležen je slučaj požara na jednom putničkom automobilu čiji je vlasnik zadobio opekotine prilikom gašenja vatre.\nTagovi:hitna pomoć, lekar, poziv, savet, transport


DA LI ĆE JELENA KARLEUŠA NAPUSTITI SRBIJU ZBOG SUPRUGA? - Express\nTošić je ljetos produžio ugovor sa prvakom Turske do 2020. godine, pa je isticao da je zadovoljan u Bešiktašu i da bi volio da u tom klubu završi karijeru, ali odlične partije prije svega u Ligi šampiona nisu neopaženo prošle u Velikoj Britaniji.\nStouk tridesetdvogodišnjeg srpskog fudbalera vidi kao idealno rješenje za probleme u odbrani jer je primio čak 40 golova na 19 utakmica u Premijer ligi.\nOstaje da se vidi da li će neki od klubova preuzeti Tošića, ali s obzirom koliko je fudbalerova supruga Jelena Karleuša nepredvidiva, može baš ovaj put odluči da se pridruži suprugu.\nPodsjetimo, Tošić ima kratko iskustvo iz Engleske gdje je šest mjeseci bio član Porsmuta i Kvins Park Rendžersa, a tokom karijere igrao je za OFK Beograd, Verder, Betis i Genčlebirligi, prije nego što je prije dvije godine stigao u Bešiktaš.\nGOGA BEZ DLAKE NA JEZIKU: Evo šta je poručila dečku kroz pjesmu\nRijana se drastično ugojila: Pogledajte kako izgleda sada


► Mihajlović: Obnova pruge Beograd-Bar strateški cilj Vlade Srbije\n17.07.2017 | 12:00h ► 15:36h Beograd\nMihajlović: Napredak u reformi Železnica, ali to nije dovoljno\nMinistarka gradjevinarstva, saobraćaja i infrastrukture Zorana Mihajlović izjavila je danas da su za dve godine koliko traje reforma Železnica Srbije napravljeni odredjeni koraci, ali da to nije dovoljno.\n"Sada smo na sredini reforme Železnica i Srbija ne sme više nikada imati železnicu u koju se ne ulaže i koja se ne modernizuje", rekla je Mihajlović novinarima na Glavnoj železničkoj stanici u Beogradu.\nOna je rekla da je to javno preduzeće podeljeno da bi se "konačno znalo šta ko radi, kakve ko prihode ostvaruje, i ko ima problema u poslovanju" da bi moglo da se fokusira na problem.\nMihajlović je rekla da novca koji država izdvaja za Železnice Srbije ima mnogo manje nego pre dve godine i da je prvi put uradjen popis imovine tog preduzeća.\n"Prvi put smo nakon sedam godina ili više rešili pitanje dugovanja Železnica za električnu energiju, a ono što je višak imovine se sada prodaje i od tog novca ćemo pokušati da platimo odredjene dugove", kazala je Mihajlović.\nOna je rekla da je trenutna vrednost investicija u Železnicama Srbije skoro četiri milijarde evra.\n"Ne možemo samo da imamo reformisanje bez investicija, a dobro je što i Vlada stoji uz svoju železnicu jer moramo da radimo zajedno kako bismo narednih godinu ili dve imali mnogo razvijeniju železnicu", ocenila je Mihajlović.


MyCity » Windows » xp sp 2\nPoslao: 29 Sep 2003 19:03\nInstalirao sam sp2 i sve radi kao i pre odnosno o.K.\nPoslao: 05 Mar 2004 16:55\nNajavljene su nekompatibilnosti servisnog paketa za XP\nVeliki broj programera može se naći u nezavidnoj situaciji kada Microsoft tokom godine objavi konačnu verziju nadogradnje operativnog sistema Windows XP – servisni paket 2. Naime, usled arhitekture novog servisnog paketa veliki broj programa ranijeg datuma jednostavno neće pravilno funkcionisati. Microsoft je svesno žrtvovao kompatibilnost sa nekim programskim funkcijama na račun povećane ukupne bezbednosti operativnog sistema.\nSvi programeri i razvojni timovi su pozvani na "kurs" na Internetu, gde se mogu upoznati sa svim posledicama instalacije novog servisnog paketa. Velike programske kompanije dobijaju direktnu pomoć od strane Microsofta u nalaženju rešenja za eventualne probleme, dok su manje programske kuće prepuštene samoinicijativnom testiranju svojih programskih paketa na beta verziji servisnog paketa.\nPromene koje će novi servisni paket doneti grubo se mogu podeliti u četiri grupe: zaštitu mreža, zaštitu memorije, bezbednost elektronske pošte i bezbednost prilikom korišćenja Interneta.\nUkupno su 583 korisnika na forumu :: 14 registrovanih, 1 sakriven i 568 gosta :: [ Administrator ] [ Supermoderator ] [ Moderator ] :: Detaljnije\nKorisnici trenutno na forumu: 8u47, bato3, cikadeda, dragoljub11987, havoc995, Iwo Jima, kybonacci, mgaji21, nemkea71, NoOneEver Dreams, nuke92, Sima zna, soonne, Zori


Poznati srpski kardioIog: 0vo je najvažnije za imunitet, 0ve 3 stvari trebate raditi svakog dana (Foto)\nDosta ljudi se pita kakve su to preventivne mogućnosti kako bi se zaštitili od pojedenih b0lesti, pa veoma često na tu temu tražimo savjete od doktora i ostalih stručnjaka.\nPoznati kardiolog iz Srbije Višeslav Hadži Tanović je rekao da kada je organizam jak da se može izb0riti sa svakim virus0m, te po njemu ima dosta uticaja na zdravlje stres, te manjak fizičke aktivnosti.\n“Savjetujem svima da ujutru rade neku laganu gimnastiku i da malo prošetaju. Kada ste na otvorenom u prirodi onda ne trebate nositi masku jer ćete tako svome organizmu obezbijediti dovoljno kvalitetnog kisika”, bile su riječi ovog kardiologa.\nOn je savjetovao da se koristi vitamin C i D, te aspirin koji može da spriječi k0laps pluća ukoliko se zarazim0 sa k0ronom. Dodao je još da je sada bitno da svi slušamo svoje doktore i da vodimo što zdraviji život možemo i da izbjegavamo stvari koje nam štete 0rganizmu i koje nam slabe imunitet.


Nikola Morača 12.08.2010 13:25\nNOVI GRAD, KOZARSKA DUBICA - Policija je u četvrtak rano ujutro na području Novog Grada i Kozarske Dubice uhapsila petoricu pripadnika radikalnog vehabijskog islamističkog pokreta u BiH, koji se terete da su proteklih mjeseci na području Republike Srpske propagandnim i zabranjenim materijalom širili nacionalnu, vjersku, rasnu mržnju i netrpeljivost.\n"Nezavisnim" je potvrđeno da su u akciji, koja je započela u četvrtak u šest časova ujutro na svim lokacijama u isto vrijeme, uhapšene vehabije Hajrudin Dedić iz Urija kod Novog Grada, Samir Blagajčević iz Blagaj Rijeke kod Novog Grada, Mirsad Crnalić i Edhem Gaši iz naselja Peltovac kod Kozarske Dubice, i Osman Kekić alijas Abdul Aziz iz Kozarske Dubice.\nIz MUP-a Republike Srpske u četvrtak je kratko saopšteno da je na području Novog Grada i Kozarske Dobice uhapšeno pet osoba i pretreseno šest lokacija i to na osnovu naredbi osnovnih sudova iz Banjaluke i Prijedora.\n"Pretresi su izvršeni u cilju pronalaska ilegalnog oružja i eksploziva kao i drugih tragova i predmeta koji upućuju na neka krivična djela", navodi se u saopštenju MUP-a i dodaje kako su nakon hapšenja osumnjičeni sprovedeni na kriminalističku obradu.\nZajedničko za sve uhapšene vehabije jeste da su živjeli "oskudnim" životom, da su bili nezaposleni, da njihove komšije nisu imale previše informacija o onom čime su se bavili, te da su gotovo svakodnevno posjećivali lokalne džamije.\nZanimljivo je da su se supruge uhapšenih vehabija, prema priči mještana, isticale u odnosu na ostale, jer su bile svakodnevno umotane u marame, koje pak nisu prekrivale njihova lica.\nHapšenja su izvršena na gotovo identičan način na svim lokacijama. Maskirani policajci iz Jedinice za podršku CJB Banjaluka pokucali su na vrata osumnjičenih, bez upotrebe sile, a nakon što su im ukućani otvorili vrata odmah su hapsili osumnjičene, a zatim u prisustvu svjedoka pretresli njihove kuće, dvorišta i automobile.\nU pretresima su, kako je potvrđeno "Nezavisnim", korišteni i detektori za metal, kako bi utvrdili da osumnjičeni nisu sakrili oružje u dvorištu svojih kuća.\nPretresene dvije lokacije


Историја | Старобинский\nХоме / O nama / Историја\nOdluka o izgradnji preduzeća za preradu treseta „Starobinsko“ bila je uslovljena potrebom za obezbeđenjem gorivom privrede i stanovništva grada Soligorska i Soligorskog rejona, kao i, delimično, Ljubanskog, Sluckog i Kopilskog rejona.\nProjektni zadatak za njegovu izgradnju bio je sačinjen i prezentovan od strane projektno-tehnološkog i konstruktorsko-istraživačkog instituta „Belgiprotorf“ uprave industrije treseta BSSR na bazi zadatka br. 11/65, koji je verifikovan od strane Sovnarhoza i usaglašen sa Gosplanom BSSR, 12. marta 1965. godine i spiskom naslova projektno-istraživačkih radova odobrenog od strane Gosstroja SSSR-a 30. januara 1965. godine, dopisom br. AE-419/13-670.\nU svojstvu sirovinske baze preduzeća za preradu treseta planirana je eksploatacija nalazišta „Gričino-Starobinsko“, „Kijevec“ i „Veličkovsko“, lociranih u Soligorskom, Ljubanskom i Lunineckom rejonu Minske i Brestske oblasti.\nGodine 1968. formirana je direkcija fabrike koja je koordinisala i kontrolisala dopunska istraživanja u izgradnji sirovinske baze i prilaznih puteva.\nU industrijsku eksploataciju fabrika je puštena 7. jula 1977. godine. Ovaj datum se uzima kao „rođendan“ preduzeća. Prve godine rada kolektiv fabrike je proizveo 46,9 hiljada tona briketa - 117 procenata u odnosu na planski zadatak. Plan bruto fizičkog obima proizvodnje bio je ispunjen sa 108,8 procenata, plan realizacije sa 118,5 procenata, dok je produktivnost rada ispunjena sa 111,2 procenta.\nZa dve godine desete petoljetke plan bruto proizvodnje fabrike bio je ispunjen sa 108 procenata, a plan obima realizacije – sa 124 procenta. To je poslužilo kao osnova da se u 1977. godini kolektivu fabrike dodeli Prelazna Crvena Zastava CK KPB i Saveta Ministara BSSR i Belsovprofa, za izvanredne uspehe u socijalističkom nadmetanju, kao i da se istom takvom nagradom koja se dodeljuje od strane CK KPSS, Saveta Ministara SSSR-a i VCSPS, kolektiv nagradi i u 1978. godini.\nPrema rezultatima Svesaveznog socijalističkog nadmetanja za 1979. godinu kolektiv je nagrađen diplomom 2. stepena. Za visoka dostignuća u radu, uspehe u socijalističkom nadmetanju, kolektiv fabrike je 1985. godine nagrađen „Plaketom“, a 1984., 1986. i 1988. godine – Prelaznim Crvenim Znamenjem CK KPSS, Saveta Ministara SSSR-a i VCSPS, kolektiv je dva puta bio nagrađen Počasnom nagradom na VDNH SSSR-a /Izložba dostignuća privrede/ i tih godina je pet puta dobijao Diplomu ove prestižne izložbe.\nStarobinski briket od treseta, bez obzira na postojanje lokalnih proizvođača briketa od terseta, a u republici ih ima 22, rado kupuju korisnici iz svih krajeva republike. U 1988. godini kolektiv je nagrađen od strane koordinacionog odbora Programa „Partnerstvo za progres“ nagradom „Zlatni Merkur“.\nU novembru 2003. godine Starobinska fabrika briketa od treseta počinje da izvozi svoje proizvode u Švedsku.


Nov 25, 2021 Black Friday, SBB\nBlack Friday vikend najvećih popusta je pred nama i zato su u SBBu spremili neverovatnu akciju za korisnike i one koji to još uvek nisu.\nOd petka 26. do nedelje 28. novembra, svi novi i postojeći SBB korisnici imaju popust do 86 % na dodatnu opremu: EON Smart Box, WiFi Mesh i EON Kids daljinski upravljač.\nEON Smart Box svaki TV pretvara u Smart TV, WiFi Mesh uređaj obezbeđuje punu pokrivenost i podjednako dobar signal bežičnim internetom u svakoj prostoriji vašeg doma, dok će EON Kids daljinski oduševiti vašu decu koja u okviru svog EON Kids profila, lako i intuitivno mogu ga upravljaju sadržajem potpuno bezbedno.\nSada je idealan trenutak i za sve one koji žele da po prvi put probaju Total TV usluge, jer uz Black Friday akciju mogu da kupe Total TV Extra i Total TV Premium paket po ceni od 899 dinara prvih 15 meseci, umesto 1.595 dinara za Total TV Extra i 2.295 dinara za Total TV Premium i gledaju omiljeni sadržaj na dva TV prijemnika. Akcijska cena Total TV Start paketa za nove korisnike je 699 dinara prvih 10 meseci, umesto 895 dinara mesečno.\nIskoristite ovu specijalnu akciju putem kontakt forme na sajtu, pozivom SBB Kontakt centra na 19900, Total TV Kontakt centra na 19955 i u svim našim prodajnim mestima.\nPožurite i ugrabite jedinstvenu priliku da po najnižoj ceni dobijete vrhunsku, inovativnu SBB uslugu\nAkcija za EON Smart Box dostupna je novim i postojećim korisnicima EON Light, EON Light Duo, EON Full, EON Full Duo, EON Premium i EON Premium Duo paketa. Akcijska cena priključne takse iznosi 990 dinara umesto redovne cene od 6.900 dinara.\nAkcija za WiFi Mesh dostupna je novim i postojećim korisnicima EON Full, EON Full Duo, EON Premium i EON Premium Duo paketa. Akcijska cena priključne takse iznosi 990 dinara umesto redovne cene od 4.950 dinara.\nAkcija za EON Kids daljinski upravljač dostupna je novim i postojećim postpaid korisnicima koji koriste EON Smart Box. Daljinski se može naručiti po akcijskoj ceni od 490 dinara, umesto 1.099 dinara.\nPodsećamo vas da samo još do kraja novembra možete da iskoristite jedinstvenu akciju EON paketa sa internetom, televizijom i telefonijom – narednih 15 meseci u pola cene.


KK Jastrebac ostvario šestu pobedu u nizu - magija ne prestaje - Blace Info Press\nKK Jastrebac ostvario šestu pobedu u nizu – magija ne prestaje\nAutor: Gorica Šegović · Objavljeno: 6. marta 2016. · Updated 8. aprila 2016.\nU okviru 6. kola nastavka Prve muške košarkaške Lige Istok košarkaši Jastrepca savladali su Radnik iz Surdulice rezultazom 86-72 i tako zabeležili 6 pobedu u isto toliko odigranih kola.\n– Čestitao bih mojim igračima na velikoj borbenosti i još jednoj pobedi.Odigrali smo meč sa malim oscilacijama u igri ali pitanje pobednika se nijednog trenutka nije dovodilo u pitanje.Zabeležili smo i šestu pobedu u isto toliko utakmica sto je dokaz da se u pripremnom preiodu dobro radilo. Čestitao bih ekipi Radnika da dobroj utakmici i želim im puno sreće u nastavku sezone, rekao je nakon utakmice predsednik KK Jastrebac, Marko Crnoglavac.\nIzjava kapitena KK Jastrebac Milana Mrdelića:\nU sledećem kolu igra se derbi Toplice u Prokuplju,sta očekujete?\n-Da, u sledecm kolu gostujemo u Prokuplje,veoma dobroj ekipi,utakmica sa velikim rivalima ali isto tako sa velikim prijateljima želimo da im se osvetimo za nesrećni poraz iz prvog dela i da nastavimo seriju pobeda, ističe Crnoglavac.\nOvom pobedom košarkasi Jastrepca priključili su se vrhu tabele i dele 4 mesto.\nSledeća vest Mali fudbal:Turnir MZ večeras četvrtfinalni mečevi\nPredhodna vest Futsal: Derbi kola u nedelju u Blacu


Turske snage likvidirale više od 50 kurdskih boraca samoodbrane - 23.10.2016, Sputnik Srbija\nTurske snage likvidirale više od 50 kurdskih boraca samoodbrane\nTurske vojne snage pogodile su 51 položaj kurdske Demokratske partije jedinstva na severu Sirije, navodi se u saopštenju turskog Generalštaba. 23.10.2016, Sputnik Srbija\n© AFP 2021 / BULENT KILICTurski tenk i jedno oklopno vozilo su stacionirani u blizini granice sa Sirijom, u Karkamis, Turska\nTurske vojne snage pogodile su 51 položaj kurdske Demokratske partije jedinstva na severu Sirije, navodi se u saopštenju turskog Generalštaba.\nTurske vojne snage sprovele su napade na osam ciljeva terorističke grupe DAEŠ i 51 jedinice kurdskih snaga samoodbrane u proteklih 24 sata u okviru operacije „Štit Eufrata“ na severu Sirije, saopštio je turski Generalštab.\n„Naše Oružane snage pogodile su osam položaja DAEŠ-a i 51 položaj kurdske Demokratske partije jedinstva. Sirijska opozicija nastavlja da obavlja operacije na evakuisanju boraca Demokratske partije jedinstva iz tri naselja u južnom delu grada Marea. Borbe su dovele do smrti četiri borca i ranjavanja 20 boraca opozicije. Tri borca DPJ su ubijena“, navodi se u saopštenju turskog Ministarstva odbrane.\nU turskom Generalštabu je saopšteno da je u vazdušnim udarima ubijeno 11 boraca DAEŠ-a i da su uništene četiri zgrade pod kontrolom DAEŠ-a.\n11 Oktobar 2016, 14:41\nTurske snage su 24. avgusta uz podršku avijacije američke koalicije, započele operaciju „Štit Eufrata“ koja za cilj ima oslobađanje teritorije od oko pet hiljada kvadratnih kilometara i stvaranje bezbednosne zone za smeštaj izbeglica.\nAnkara smatra Demokratsku partiju jedinstva i njeno vojno krilo Narodne zaštitne jedinice koje operišu u Siriji ogrankom Radničke partije Kurdistana (PKK) koja je zabranjena u Turskoj.


Čista voda u Raški – EU Project Preparation Facilities\nČista voda u Raški\n“Bez vode nema života. Ona je dragoceno dobro, preko potrebno u svakoj ljudskoj delatnosti“, kaže Evropska povelja o vodi.\nSrbiji je potrebno više od 350 postrojenja za preradu otpadnih voda uz izgradnju oko deset hiljada kilometara neophodne kanalizacione mreže. Retke su opštine koje svoje otpadne vode prikupljaju i prečišćavaju. Dok glavni grad tek počinje da rešava ovaj problem, opština Raška je uz pomoć EU uspostavila moderan sistem za prečišćavanje otpadnih voda i rekonstruisala sistem za snabdevanje vodom.\nNačin prikupljanja i prečišćavanje otpadnih voda u opštini Raška objasnila je Danijela Dudić, tehnolog postrojenja.\n“Novo postrojenje za prečišćavanje otpadnih voda se nalazi u naselju Rvati na obali reke Ibar. Ovde se dovodi, prikuplja i prerađuje najveći deo komunalnih otpadnih voda iz grada Raške i okolnih naselja. Postrojenje je projektovano za 16 500 ekvivalentnih stanovnika, a trenutno radi sa oko dve trećine od ukupnog kapaciteta. Sva otpadna voda koja se ovde prikuplja se prečišćava i tako prečišćena se uliva u reku Ibar. Kvalitet prečišćene vode je u skladu sa uredbom o otpadnim vodama“, navodi Dudić i dodaje:\n„Od sedmog jula prošle godine do sedmog jula ove godine je trajao period probnog rada. Tada je osoblje iz javnog komunalnog preduzeća prošlo obuku i steklo neophodno znanje za samostalno upravljanje postrojenjem.“\nVeliki deo zatečenog kanalizacionog sistema u Raški je bio star, nedostupan za održavanje, podložan čestim blokadama, ili oštećen. Rad na uspostavljanju modernog sveobuhvatnog sistema za upravljanje vodom zahtevao je dobru saradnju institucija na lokalnom i centralnom nivou.\nNa zadovoljstvo građana, već na samom početku rada postrojenja se vidi pozitivan uticaj na životnu sredinu. Umesto zagađene vode koja se ulivala direktno u reke, sada se kontrolisano ispušta tretirana voda. Vidi se dolazak nekih vrsta ptica koje nisu bile prisutne prethodnih godina, a tu je i vidra koja je prilagođena za život u nezagađenoj slatkoj vodi. Pecaroši nesmetano pecaju u blizini ispusta prečistača. Pozitivne promene će se osetiti i nizvodno od Raške uz reku Ibar, i uz sliv Zapadne Morave.\nBoban Vujović, upravnik postrojenja, kaže da je na postrojenju zaposlen optimalan broj ljudi i da struktura zaposlenih odgovara potrebama složenog sistema za tretman otpadnih voda.\n„Uglavnom su to radnici mašinske i elektro struke, koji treba da održavaju ovo postrojenje, da se bave popravkom i zamenom delova. Imamo 13 zaposlenih radnika na postrojenju, od toga šest operatera koji 24 sata preko „SCADA“ sistema prate ceo proces. U slučaju da dođe do nekog poremećaja, odmah se reaguje da bi se taj poremećaj otklonio. Imamo tri laboratorijska radnika, tu su hemijski tehničari, glavni tehnolog koji vodi tehnološki proces i mene kao upravnika ovog postrojenja.“\nPored izgradnje modernog postrojenja za prečišćavanje otpadnih voda, kroz projekat za koji je EU izdvojila preko 5,3 miliona evra bespovratnih sredstava, izgrađen je i glavni kanalizacioni kolektor, produžena kanalizaciona mreža ka okolnim naseljima, rehabilitovana postojeća kanalizaciona mreža i rekonstruisan deo postojećeg sistema za snabdevanje sirovom vodom.\nIako su za značajniji napredak u Srbiji potrebna velika ulaganja merena u milijardama evra, kao i nastavak rada na harmonizaciji legislative sa EU standardima, polako se podiže svest o važnosti prečišćavanja otpadnih voda i primećuje pozitivan trend. Tako je u prošloj godini po podacima Republičkog zavoda za statistiku prečišćeno 16,5 odsto više otpadnih voda nego u 2019, a mreža javne kanalizacije duža je za skoro 2 odsto, dok je novih priključaka na kanalizacionu mrežu 4,2 odsto više.\nU okviru Evropskog zelenog dogovora, čiji je cilj da Evropa postane klimatski neutralan kontinent do 2050. godine, izrađen je plan mera u oblasti klime, cirkularne ekonomije, građevinarstva, mobilnosti, održivih lanaca ishrane, biodiverziteta i uklanjanja zagađenja. Angažman Srbije, kada je reč o ostvarivanju ovih ciljeva, ima presudan značaj za proces evropskih integracija i doprineće efikasnijoj upotrebi resursâ. Prelazak na čistu, cirkularnu ekonomiju i preduzimanje mera za zaustavljanje klimatskih promena, uz istovremeni oporavak biodiverziteta i smanjenje zagađenja, podržaće privredu i otvoriti nova radna mesta.\nEvropska unija je svetski lider u zaštiti životne sredine. EU podržava Srbiju na putu ka zdravijoj životnoj sredini. Donirajući preko 400 miliona evra bespovratne pomoći u zaštitu životne sredine, EU je najveći donator u ovoj oblasti u Srbiji.\nUz finansijsku podršku EU, Srbija radi na razvoju i primeni planova za zaštitu životne sredine na strateškom nivou ‒ održivi sistem zaštite životne sredine koji stvara zdravije okruženje i podiže kvalitet života.


Hoće li bogate zemlje uspeti da zagospodare kriptovalutama? - Sputnjik Srbija\n21:30 22.07.2019 Preuzmite kraći link\nEnergija Sputnjika Nikola Korbar\nFejsbuk je predložio uvođenje libre kao kriptovalute koja je u vezi sa postojećim valutama, da bi bila stabilnija od drugih digitalnih valuta, kao što je bitkoin, i koja bi imala podršku brojnih velikih kompanija.\nOvo je nagnalo Vlade širom sveta da se pozabave pitanjem — kako bi uvođenje takve valute uticalo na privredu pojedinačnih zemalja, ali i na globalnu svetsku ekonomiju.\nKriptovalute su uveliko prisutne u svetu, mnogima su donele bogatstvo, a mnogi se nadaju da će „rudarenjem kriptovaluta“ uspeti da reše svoje finansijske probleme.\nŠta svetu donose kriptovalute i da li je reč o samo jednom koraku u evoluciji novca ili o uspostavljanju novog finansijskog poretka u svetu — u današnjoj „Energiji Sputnjika“ Jelica Putniković razgovara sa Nikolom Korbarom, direktorom Centra za ekonomska istraživanja Beogradu.\nSagovornika „Energije Sputnjika“ pitamo — da li će masovnija primena kriptovaluta doprineti i tome da se uspostavi finansijski sistem nezavisan od aktuelnog, koji kontrolišu SAD i nezavisan od američkog dolara, kao ključne svetske valute.


Projekat „Da nas bude više“: Petočlana porodica Pavlović | RTK\nProjekat „Da nas bude više“: Petočlana porodica Pavlović\nU sklopu projekta koji Televizija Kruševac realizuje uz podršku Grada Kruševca „Da nas bude više“ upoznajemo porodicu Pavlović koja ima troje dece, dvanaestogodišnjeg sina Meteju i dvoipogodišnje bliznakinje Lenu i Laru.\nRecept za uspeh je dobra organizacija, svaki slobodan trenutak provode zajedno, a komšijama i prijateljima – žele dvostruku radost koja je njih iznenadila, dolaskom na svet jednojajčanih bliznakinja.\nPetočlana porodica Pavlović iz Kruševca, Dragana i Predrag, sa sinom Matejem i dvoipogodišnjim bliznakinjama Lenom i Larom, popodne provode u šetnji Kompleksom Bagdala. Mateja je učenik Osnovne škole Nada Popović, želi da postane arhitekta, raduje se sestrama „koje su mnogo slatke“ i pomaže da ujutru na vreme stignu u vrtić.\nRoditelji, su u braku 12 godina, rade naporno „jer su obaveze velike“ ali je radost u višečlanoj Porodici – dominantna. Dragana je diplomirani pravnik, na doktorskim studijama i neprestanom usavršavanju – jer se primerom „najbolje vaspitava“.\nTakav primer je ponela iz sopstvene porodice, u kojoj su prave vrednosti negovane do odnosa poverenja koji se u Domu Pavlovića – primenjuje.\nDragana je borac za rodnu ravnopravnost i prava žena u društvu, i sama radi veoma odgovorne poslove koji su uglavnom vezani za „jači pol – pilote i inženjere“ – direktorka je aerodroma „Rosulje“, i njeni prvi saradnici su – muškarci.\nUz pohvale Gradu i Televiziji Kruševac – koji projektom „Da nas bude više“ – pružaju pravu podršku porodičnom, Dragana je mišljenja da dobra organizacija i puno uzajamne ljubavi – jesu recept za zadovoljnu majku koja je stub kuće, lepo vaspitanu decu koja imaju budućnost – za uspešnu i zdravu srpsku porodicu.\nPrethodno : Mobilna biblioteka u područnim odeljenjima škole „Dragomir Marković“ u Lomnici i Trmčaru\nSledeće : Taksista izazvao saobraćajnu nezgodu sa 2,74 promila alkohola u krvi


Milojević: ''Imam strašne igrače'', Marić: ''Voša (ni)je u krizi'' - Sportske.net\nMilojević: ''Imam strašne igrače'', Marić: ''Voša (ni)je u krizi''\nPosle današnje pobede ''Brđana'' u Novom Sadu, trener gostiju izneo niz pohvala na račun svog tima, ali ni Zoran Marić nije želeo da previše kritikuje ''Lale'' zbog novog poraza.\nTrener Čukaričkog Vladan Milojević ocenio je da su njegovi fudbaleri smogli snage posle poraza u prošlom kolu i danas zasluženo pobedili Vojvodinu u Super ligi.\n"Verovali smo u sebe, nismo imali problem posle teškog poraza od Jagodine u prošlom kolu, smogli smo snage. Verujem u svoje momke, to su strašni igrači. Mislim da smo zasluženo pobedili dobru ekipu Vojvodine", rekao je Milojević za Arenu posle utakmice u Novom Sadu.\nBeograđani su u Novom Sadu pobedili sa 2:1 u 14. kolu Super lige i sada zaostaju jedna bod za trećeplasiranom Vojvodinom.\n"Došli smo da igramo fudbal, volimo to da radimo, kao i Vojvodina. Ovakvi dueli vraćaju veru u srpski fudbal. Utakmica je bila sažeta i kvalitetna, s mnogo šansi i preokreta", kazao je Milojević.\nVojvodina je posle poraza od Čukaričkog došla do serije od četiri utakmice bez pobede, a trener Zoran Marić je rekao da je i pored toga zadovoljan jesenjom polusezonom.\n"Kratkoročno gledano, možemo da kažemo da smo u krizi, ali ne bih tako rekao. To baca malu senku, ali ne može da poništi ono što smo radili do sada", rekao je Marić.\nČukarički će u poslednjem kolu jesenjeg dela prvenstva dočekati Spartak, dok će Vojvodina gostovati Radničkom 1923.


Sledi ukrupnjavanje IT tržišta Sledi ukrupnjavanje IT tržišta – Personal magazin\nNa crnogorsko informatičko tržište uskoro bi mogle da uđu veće strane kompanije, najavljeno je danas iz Microsoft Montenegro. Menadžer za mala i srednja preduzeća te kompanije, Vuk Vukašinović, rekao je…\nNa crnogorsko informatičko tržište uskoro bi mogle da uđu veće strane kompanije, najavljeno je danas iz Microsoft Montenegro. Menadžer za mala i srednja preduzeća te kompanije, Vuk Vukašinović, rekao je da se može očekivati i ukrupnjavanje na informatičkom tržištu, pa će se broj preduzeća iz tog sektora svesti na nekoliko većih.\n“Crnogorsko informatičko tržište je u razvoju i postoji mnogo malih firmi koje nemaju strategiju kako da se razvijaju u daljem periodu. Vrlo je verovatno da će se u one narednih par godina spojiti”, rekao je Vukašinović na radnom doručku sa novinarima.\nOn je dodao da ako trenutno postoji 50 informatičkih kompanija u Crnoj Gori, za tri godine će ih biti oko 15 firmi koje će objediniti postojeći informatički kadar. Vukašinović smatra da domaći informatički sektor jedino ukrupnjavanjem može pružiti pravi kvalitet i da će Majkrosoft, kao velika kompanija, biti spremna da podrži takav trend.\n“Koliko se bude Crna Gora razvijala kao informatičko tržište tako će se razvijati i Microsoftova kancelarija”, dodao je Vukašinović. On je podsetio da je jedino Microsoft od velikih proizvođača softvera otvorio predstavništvo u Crnoj Gori.\n“Naše prisustvo ovde je dokaz da je Crna Gora zaslužila pažnju velikih kompanija i da je Microsoftu bitno da bude na ovom tržištu”, rekao je Vukašinović. Direktor Microsofta za Crnu Goru, Oliver Obradović, kazao je da ta kompanija želi da deo prihoda od prodaje licenci ostane u Crnoj Gori, kako bi se razvijalo domaće informatičko tržište.\nOn je kazao da taj sektor mora da pokaže jaču inicijativu za razvoj i da će ukrupnjavanje uticati na snaženje kompanija i povećanje konkurentnosti na domaćem i međunarodnim tržištima. Obradović je ponovio da Crna Gora i dalje prednjači prema softverskoj pirateriji u regionu, sa stopom od 83 odsto.\nTakva situacija, prema njegovim rečima, najviše šteti državi, jer koeficijent piraterije utiče na tempo pridruživanja Crne Gore Svjetskoj trgovinskoj organizacij (STO), Evropskoj uniji (EU) i ostalim integracijama.\n“Država godišnje gubi od pet do sedam miliona EUR zbog softverske piraterije. Ako izračunate taj gubitak na osnovu poreza u proteklih i narednih pet godina, dobićete podatak da je Crna Gora zbog toga izgubila obilaznicu oko Podgorice ili nekoliko kilometara autoputa”, rekao je Obradović.\nOn je kazao da kompanija Microsoft zbog toga nije naročito oštećena, ali jeste država Crna Gora koja gubi prihode ali i ugled na međunarodnoj poslovnoj sceni. Obradović je saoštio da se globalna finansijska kriza još nije odrazila na informatičku industriju, ali da očekuje njene efekte u narednoj godini. “Kriza na tržištu nekretnina izazvala je krizu finansijskog sektora. I informatička industrija će, kao povezana, biti na udaru”, dodao je Obradović.\nSledi ukrupnjavanje IT tržišta was last modified: December 12th, 2008 by Redakcija


Beograd i Priština: Huškanje na rat u službi dnevne politike\n17. maj/svibanj, 2017.\nNa relaciji Beograd-Priština provokativna, nacionalistička retorika, uz optužbe za narušavanje stabilnosti regiona\nZa Kosovo – kampanja uoči predstojećih izbora; za Srbiju - paravan za nerad i propuste na unutrašnjem planu. To su, ocenjuju analitičari, osnovni razlozi zapaljive nacionalističke retorike na liniji Beograd – Priština. Dok zvaničnici Ujedinjenih nacija sa sednice Saveta bezbednosti upozoravaju da je u ovakvoj atmosferi narušen nivo poverenja neophodan za dalju normalizaciju odnosa između Srbije i Kosova, tenzijama se kraj ne nazire.\n„Svako poigravanje sa nacionalizmom nosi opasnost jer - nikada ne znate kada će pobeći iz laboratorije“, kaže spoljnopolitički komentator Boško Jakšić.\nNa ovakva upozorenja koja, uz Jakšića, već nedeljama iznose poznavaoci prilika na Balkanu, i oni koji se dobro sećaju devedesetih godina, zvaničnici u Srbiji i na Kosovu ostaju gluvi.\nProvokativna, nacionalistička retorika, uz optužbe za narušavanje stabilnosti regiona, obeležila je odnose Beograda i Prištine u nedeljama uoči redovnog zasedanja Saveta bezbednosti Ujedinjenih nacija (SB UN), posvećenog situaciji na Kosovu. Na to je na sednici u Njujorku u utorak upozorio šef UNMIK-a Zahir Tanin, navodeći da „takav jezik i takve izjave mogu proizvesti neželjene efekte“.\n„Eskalacija je izbegnuta zahvaljujući nekoliko diplomatskih intervencija, ali je neophodni nivo poverenja između Prištine i Beograda i dalje podriven određenim brojem neodgovornih i zapaljivih izjava“, rekao je Tanin, a onda i citirao poruke albanskih i srpskih političara koje su poslednjih meseci dolivale ulje na vatru.\nOd izjava predsednika Albanije i Kosova Edija Rame i Hašima Tačija da se, ukoliko se izgubi perspektiva ulaska u Evropsku uniju, ne može isključiti mogućnost da svi Albanci žive u jednoj državi, do lavine koja je usledila iz Beograda (čiji su ih zvaničnici, uz propratne zapaljive novinske naslove, optuživali za “organizovanu akciju ostvarivanja velikoalbanskog projekta, koji preti miru i stabilnosti u regionu”).\n„Kad god predstoje izbori u regionu, ratnohuškački pozivi koji se odnose na naciju i nacionalizme, postaju lajt motiv koji se isplati svima onima koji koriste takvu situaciju. U ovom slučaju, rezultiralo je istim efektima i u Beogradu i na Kosovu“, kaže politikolog Behljulj Bećaj.\nHaradinaj poručio „da će Albanci sami da završe posao ako Brisel i Vašington ne reše pitanje oko Srbije i Kosova“\nU svetlu predstojećih parlamentarnih izbora na Kosovu mogu se tumačiti i poruke lidera Alijanse za budućnost Kosova, a sada i kandidata za premijera, Ramuša Haradinaja „da će Albanci sami da završe posao ako Brisel i Vašington ne reše pitanje oko Srbije i Kosova“.\n„Ali u Srbiji su izbori prošli, i moram da priznam da sam iznenađen kako srpski zvaničnici reaguju na sve te izjave za koje bi morali da pretpostave da su za unutrašnju upotrebu“, navodi Boško Jakšić.\nReakcija na Haradinajeve izjave aktuelnog predsednika Srbije Tomislava Nikolića, koji je za „Novosti“ rekao da je reč o „psu koji je osetio ukus ljudskog mesa i da mora bude kažnjen da mu besna pena ne bi i dalje curila na usta“, samo je jedna u nizu onih koje su počele kada je sud u Francuskoj odbio da izruči Srbiji nekadašnjeg komandanta Oslobodilačke vojske Kosova (OVK).\nU fokusu zvaničnika i medija u Srbiji je i nekadašnji šef misije OEBS-a na Kosovu Vilijem Voker, zbog čije je izjave da radi na projektu ujedinjenja Albanaca, ministarka pravde Nela Kuburović oštro protestovala i pred Savetom bezbednosti. Ne osvrćući se pritom na poruku ambasadorke Kosova u UN-u Vljore Čitaku koja je na istoj sednici podvukla da "nema 'velikog Kosova' niti 'velike Albanije', već samo Albanaca čiji je cilj da budu državljani Evropske unije".\n„Praviti ogroman slučaj od jednog penzionera Vokera ili od Haradinaja koji se bori za svoju poziciju i mesto pod suncem sukobljavajući se sa Tačijem na Kosovu, ili Edija Rame koji je suočen sa bojkotom opozicije u parlamentu pred izbore, to je po nas štetno jer onda i mi dobijamo ukore iz Saveta bezbednosti, ali i iz Brisela da se traži razum i uzdržanost na svim stranama“, navodi Jakšić.\n„Albanci neće dobiti ni milimetar srpske zemlje“, poručio Stefanović\nSvakodnevno upozoravaju i prete i naslovi sa stranica tabloida. Od vesti koja nikada nije potvrđena, niti joj je epiloga bilo, da je na jugu Srbije zaplenjeno oružje namenjeno Albancima u Makedoniji za oružane sukobe, preko poruka „Ubijaćemo srpsku decu“ iznad slika boraca OVK, do citata ministra policije Nebojše Stefanovića da „Albanci neće dobiti ni milimetar srpske zemlje“.\nSajt „Cenzolovka“, koji prati slobodu medija, beleži da je u vlastima bliskom „Informeru“, od 20. februara ove godine, rat prizivan sa 12 naslovnih strana. Primećuju to i Beograđani.\n„Najviše u prorežimskim medijima. I u novinama i na televiziji. To je potpuno bespotrebno zaoštravanje i podizanje tenzija. I mislim da je isključivo u cilju skretanja pažnje sa bitnih problema, pre svega socijalnih i ekonomskih“, kaže Dragan Krsmanović u anketi za RSE.\nRadi se o oprobanom receptu, koji se devedesetih godina pokazao uspešnim.\n„Nacionalizam, pogotovo simbolisan kroz Kosovo, je paravan da se prikrije šta se sve ne radi u zemlji. Koliko su spori reformski procesi, koliko raste nezaposlenost, kako je nizak standard. Svi osnovni problemi sa kojima se građani suočavaju se ne rešavaju, a onda, kao devedesetih, izbacite nacionalističke parole. To je najbolji i najlakši način manipulacije raspoloženjem javnosti“, ocenjuje Boško Jakšić.\nMeđunarodna zajednica svesna je razloga ovakve retorike i, prema Jakšićevoj oceni, stvar bi se mogla završiti uz nekoliko packi jednoj i drugoj strani. No, ukoliko se tenzije nastave, dijalog u Briselu bi, kako navodi Behljulj Bećaj, mogao biti ugrožen.\nČitaku: Nema 'velikog Kosova' ni 'velike Albanije', cilj Albanaca je EU\nKoga Beograd plaši 'velikom Albanijom'\nDačić ambasadorima SAD: Izjave o velikoj Albaniji opasne a ne neoprezne\nŠta je stvarno Rama rekao


Smederevo: Otrovano 310 ljudi, vlasti ćute\nSmederevo: Otrovano 310 ljudi, vlasti ćute\nZavod za javno zdravlje u Požarevcu danas je trebalo da saopšti uzrok masovnog trovanja do kojeg je došlo u Smederevu 10. i 11. septembra. Međutim, od njih je usledilo samo saopštenje u kojem se masovno trovanje i njegov uzročnik ne spominju, već se samo navodi broj pacijenata koji se javio lekarima zbog stomačnih tegoba.\n“U školskom dispanzeru Doma zdravlja u Smederevu registrovano je 145 pacijenata sa simptomima bolesti organa za varenje – mučnina, dijareja i povraćanje. S obzirom da su dobijali različite dijagnoze, kako zarazne, tako i nezarazne prirode, detaljan izveštaj o broju osoba sa dijagnozom crevne zarazne bolesti biće dostupan u narednim danima”, navodi se u ovom saopštenju.\nPrema podacima smederevske Opšte bolnice, u ponedeljak i utorak lekarsku pomoć potražilo je oko 310 pacijenata, od kojih 220 dece i 90 odraslih. Zajedničko za većinu bilo je da su, tokom manifestacije “Smederevska jesen”, jeli pljeskavice na štandovima brze hrane.\nČim se saznalo za ovaj slučaj, gradski čelnici u Smederevu tvrdili su da su mediji sve preuveličali, da nema reči o masovnom trovanju i da su hranu na štandovima inspekcije na vreme kontrolisale.\nS druge strane, lekari su izjavljivali da su pacijenti tokom dva dana neprestano pristizali, ležali po klupama i povraćali po hodnicima. Svi oni imali su klasične simptome trovanja: mučninu, dehidraciju, povraćanje i dijareju.\nMeđutim, pitanje je da li će se i kada saznati šta im je izazvalo navedene tegobe i da li se radi o određenoj vrsti hrane. Još veće je pitanje da li će krivci za ovo trovanje biti otkriveni i pozvani na odgovornost, zajedno sa nadležnima koji su imali obavezu da ih kontrolišu.


II Konferencija Mreže vijeća učenika u kantonima\nDruga konferencija Mreže Vijeća učenika Federacije Bosne i Hercegovine održana je u periodu od 15. do 17. novembra 2013.godine u Hotelu,,Internacional u Zenici. Konferenciji su prisustvovali predstavnici sedam kantona i to: Unsko-sanski, Tuzlanski, Zeničko-dobojski, Srednjobosanski kanton, Hercegovačko-neretvanski, Sarajevski kanton i Hercegbosanska županija, kao i predstavnici Brčko distrikta i mRESURS-a (mreža Savijeta učenika Republike Srpske). Kantoni koji nisu prisustvovali su: Bosansko- podrinjski i Posavski kanton.\nGodišnji plan mreVUK-a sastoji se iz slijedećih akcija:\nIzbor za naj ministra Cilj ove akcije je izabrati najboljeg ministra/ministricu obrazovanjau Bosni i Hercegovini. Izbor ministra će se vršiti po slijedećim kriterijima: memorandum (mreže koje su potpisale memorandum), broj akcija na koje se ministarstvo odazvalo, vlastita incojativa ministarstva, prisustvo ministarstva na mini konferenciji, broj sastanaka održanih sa ministarstvom.\nŠkola po PS-u - Cilj ovog projekta je izabrati najbolju školu na nivou Bosne i Hercegovine, kako bi motivisali same škole kao i direktore škola da se bore za to mjesto, odnosno da više vremena posvete Vijeću učenika i ostalim učeničkim akcijama. Kriteriji za biranje škole po PS-u: Broj aktivnih članova Vijeća učenika u odnosnu na ukupan broj članova Vijeća Saradnja sa mreVUK-om (akcije, zalaganje u mreži, odgovrsnot i tačnost) Odnos urađenih i planiranih akcija Problemi koji su riješeni i oni koji jesu Prisustvo na sjednicama NV-a (Nastavničko vijeće) Ponosni smo na...\nJa biram goste - Glavni cilj ove akcije je medijska promocija mreSVUBiH-a kao i razgovor sa Federalnim ministrom obrazovanja gospodinom Damirom Mašićem. Projekat bi se realzivoao kroz emisiju na TV1 gdje bi predsjednik mreSVUBiH-a Tahir Žustra bio voditelj emisije a članovi mreVUK-a Kantona Sarajevo bili gosti. U emisiju bi pozvali i ostale predstavnike vlasti, gdje bi s njima razgovarali o položaju srednjoškolaca u Bosni i Hercegovini.\nStipendije za sve - Cilj ovog projekta je srenjoškolcima pronaći i dati podatke o potencjalnim stiendijama na nivou Bosne i Hercegovine i upoznati ih sa mogućnostima tih stipednija.\nNakon donošenja i usvajanja godišnjeg plana, predsjednici mreVUK-a sastali su se kako bi izabrali novo rukvodstvo. Za predsjednika mreVUK-a Federacije Bosne i Hercegovine izabra je Tahir Žustra (Tuzlasnki kanton), a zamjenicu su: Samir Purić (Zeničko-dobojski kanton) i Petra Milas (Hercegovačko-neretvanski kanton) koji su nakon toga održali govor i obecali da će opravdati povjerenje prisutnih.


Vučković (DS): Rezultati lokalnih izbora u senci parlamentarnih - Glas Podrinja\nFunkcionerka Demokratske stranke (DS) Nataša Vučković ocenila je danas da su rezultati lokalnih izbora u senci parlamentarnih i upitala šta će se desiti sa potrebama građana, "kada se vidi da se nivo demokratije pogoršao", "stepen predstavljenosti građana u lokalnim skupštinama se znatno smanjio" - zbog bojkota, pandemije, apatije birača.\n"Struktura gradskih i opštinskih skupština pokazuje da jedan značajan broj građana nije predstavljen – na koji način će to uticati na predstavljanje njihovih potreba i interesa, šta će biti sa strankama koje nisu zastupljene, šta je taktika za naredne izbore. Kako će se sada pokreti građana organizovati jer oni, uz civilni sektor, nose veliki zamajac za aktivaciju građana u lokalu. Da li će jačati stanke koje su učestvovale na izborima", upitala je Vučković na skupu "Dijalog u Centru: Politički pluralizam u gradovima i opštinama posle izbora".\n"I on kaže da su dobro radili – da li će doći do drugačije politike i metoda rada, šta će se dogoditi sa korupcijom, odnosno borbom protiv korupcije, da li će doći do smanjenja pomame partijskog zapošljavanja, da li će kvalitet uprave biti unapređen – imali smo kritike EK da je stanje javne uprave veoma loše i kvalitet resursa za sprovođenje reformi veoma slab", naglasila je ona.\n"Gradska izborna komisija (GIK) je donela odluku da se ponove izbori na svih 100 biračkih mesta, ali Upravni sud je doneo drugačiju odluku. Ipak, osvojili smo više mandata nego u prvom krugu. Sada predstoji taj treći krug. Dva uslova su bila važna – mediji i GIK koja štiti izbornu volju građana, što nije bilo moguće. Podneli smo novu krivičnu prijavu protiv nosilaca liste SNS zbog krađe izborne volje građana", rekao je Zelenović, a preneli su organizatori skupa.\nRekao je da izbore očekuje vrlo brzo, da ima pažnju javnosti, ali da će biti "više kriminalaca i novca" – "kako je to moguće i zašto učestvujemo – pokušavamo da odbranimo ono što je urađeno kvalitetno, ali ne možemo biti policajci umesto policije ili tužioci umesto tužilaštva".\nFunkcioner Pokreta slobodnih građana (PSG) Pavle Grbović izjavio je da je njegov pokret na izborima prošao "prilično loše", da će imati ponegde odbornike, ali da realnu moć nemaju.\n"Sada ulazimo u političku 'tampon zonu', izbori su završeni i približavamo se drugoj fazi - izborima 2022. godine. Trenutno smo u fazi pretpolitičkog društva zahvaljujući totalnom razaranju političkog života, potpunog uništenja političkih stranaka, potpunom trovanju javnog diskursa, što sve tera ljude od politike", kazao je on.


Srpska ekonomija — dublji džep, ali ne dovoljno - Sputnjik Srbija\n16:00 22 Januar 2021\nUdarna vest: Vučić: Pokušaćemo da napravimo fabriku vakcina u Srbiji\n17:22 03.01.2017 (osveženo 17:38 03.01.2017) Preuzmite kraći link\nNeizbežno pitanje na kraju svake godine glasi — da li ćemo u narednoj živeti bolje? Ekonomski stručnjaci ocenjuju da, iako je u godini za nama ostvareno dosta dobrih stvari, to još uvek nije dovoljno da bi građani Srbije u 2017. godini imali značajnije „dublji džep“.\nPrema rečima Mihaila Crnobrnje sa Fakulteta za ekonomiju, finansije i administraciju, postoji opšti konsenzus u domaćoj stručnoj javnosti, kao i u međunarodnim institucijama — MMF-u, Svetskoj banci, EBRD i EU, da su tokom 2016. godine postignute neke stvari koje su za pohvalu.\n„Na prvo mesto bih stavio fiskalnu konsolidaciju, a pozitivni aspekti su i veoma niska inflacija, veoma stabilan dinar, zaustavljanje rasta javnog duga i poboljšanje trgovinskog bilansa, odnosno brži je bio rast izvoza nego uvoza, tako da je smanjen trgovinski deficit. Tome treba dodati i neki pomak u smanjenju nezaposlenosti, mada to nije rezultiralo povećanjem zaposlenosti, što znači da je jedan broj ljudi ili otišao u penziju, ili u inostranstvo, ili, što je najgore, u sivu ekonomiju“, objašnjava prof. Crnobrnja.\nIako je tačno da je učinjeno nešto da se siva ekonomija smanji, smatra Crnobrnja, moglo se više uraditi kod prikupljanja poreza, a kako kaže, i korupcija je prostor gde se takođe može više uraditi i na taj način popraviti krvna slika budžeta na prihodnoj strani.\n„Ono što je u protekloj godini bilo dosta bolno je to što su najveći teret fiskalne konsolidacije snosile dve kategorije stanovništva — penzioneri i državni službenici. Mislim da je ipak u celom procesu fiskalne konsolidacije trebalo malo više voditi računa o tome da ne budu smanjene državne investicije, jer one ako su pametne, a nadamo se da će takve više biti ubuduće, donose novu proizvodnju, novo zapošljavanje i nove prihode za budžet. Generalno gledano, stopa rasta koja je preko 3 procenta je vrlo respektabilna, ali ona nažalost nije dovoljna da bi narod značajnije osetio taj boljitak. Dakle, boljitka ima, ali je on prilično tanko mazan i to ne svima, jer nažalost ima dosta onih koji su u prošloj godini potonuli još dublje“, kaže prof. Crnobrnja.\nSličnog stava je i prof. dr Zoran Grubišić sa Beogradske bankarske akademije, koji veruje da će se u 2017. godini produžiti trend makroekonomske stabilizacije, dakle relativno niske i stabilne inflacije.\n„Tu je već Narodna banka Srbije dala svoj cilj, pa se očekuje još niža inflacija, blizu one u evrozoni, a pošto je kod nas to vrlo često povezano sa deviznim kursom može se očekivati da tu ne bude većih oscilacija. Takođe, imamo i najavu za smanjen budžetski deficit, te ovakav makroekonomski okvir daje mogućnost za ostvarivanje realne stope privrednog rasta. Međutim, treba biti otvoren, građani ne treba da očekuju neko značajnije povećanje životnog standarda, već treba očekivati da stope privrednog rasta budu kao i prethodnih godinu-dve. Ono što zaista treba uraditi, ako kažemo da je makroekonomska stabilnost nešto što je ostvareno, a aranžman sa MMF-om se i dalje produžava i daje dobre signale stranim investitorima da smo kredibilna destinacija, jeste dugoročno održivi privredni rast sa višim stopama privrednog rasta“, napominje Grubišić.\nKako kaže, ono što je poželjno su strukturne reforme kojima se iznova vraćamo kao dugoročnom cilju.\n„Prvenstveno u javnom sektoru, što je negde najavljeno za ovu godinu, na razne načine, sa raznim javnim preduzećima, znači ukidanje tog mekog budžetskog subvencionisanja, pa da li će to biti restrukturiranje, privatizacija, odvajanje dela imovine — onoga što je strateški interes od nekih drugih pratećih delatnosti — to ćemo sve videti, i naravno jačanje privatnog sektora, jer tempo smanjenja broja zaposlenih u javnom sektoru treba da prati povećanje broja zaposlenih u privatnom sektoru — to je ono što čini situaciju dugoročno održivom. Međutim, čini mi se da je to taj cilj u koji Vlada nikako da se oštro upusti, u te ekonomske reforme“, smatra Grubišić.\nDa je prethodna godina trebalo da bude ona u kojoj je brže i bolje trebalo pristupiti restrukturiranju javnih preduzeća veruje i profesor Crnobrnja, a izostanak ovih krupnih reformi objašnjava željom države za očuvanjem socijalnog mira.\n„Otkako smo izašli iz ′90-ih godina postoji ta tendencija da se socijalna politika vodi kroz proizvodnju, a ne kroz raspodelu društvenog proizvoda. To znači da, kako bi se zadovoljili socijalni aspekti neke sredine, na primer Smedereva ili Bora, Kruševca ili Niša, veštački se održava neproduktivna proizvodnja da bi ti ljudi imali posao, da bi mogli nešto da troše, te da bi od te potrošnje živela trgovina u tim gradovima. Međutim, to se ne radi tako jer je to najskuplji način održavanja privrede. Dakle, postoji strah da će radnici ostati bez posla i pasti na socijalni program, a činjenica jeste da su oni već na socijalnom programu, odnosno da se na ovaj ili onaj način zbog njih ’krnji‘ budžet — ili im se daju subvencije u smislu da ne moraju da plaćaju struju, gas ili doprinose, ili im se daju direktna novčana sredstva da bi na kraju godine preživeli“, napominje Crnobrnja.\nOn se pribojava da će, ukoliko ponovo dođe do vanrednih parlamentarnih izbora, situacija sa preduzećima-gubitašima i nadalje ostati nepromenjena.\n„Ove godine smo imali vanredne parlamentarne izbore, što je značilo 3-4 meseca odsustva rada Skupštine, a Vlada je bila privremena i radila sa smanjenim mandatom, pa ako se to desi i ove godine, a ja se nadam da neće, to će sigurno zaustaviti i proces restrukturiranja i donošenja potrebnih akata da se to sprovede. Za vreme vanrednih izbora vlada radi u tehničkom mandatu, i sigurno da ne može da donosi tako krupne odluke kao što je zatvaranje velikih preduzeća i intenzivno restrukturiranje“, napominje Crnobrnja.\nPrema njegovom mišljenju, ostvarivanje najavljene stope rasta od 3,5-4 procenta u 2017. godini jeste moguće.\n„U tom slučaju bi bilo jako nelogično te pare potrošiti na neki drugi način osim da i građani to osete, ako ne sa skokom plata od 20 procenata, a ono da se ta plata ipak ne kruni, da rast plate bude veći od inflacije, te da se na taj način generalna slika živog standarda poveća za eventualno 2-3 odsto“, zaključuje profesor Crnobrnja.


Dubočica ispustila pobedu u nadoknadi vremena - JUGPRESS\nDubočica ispustila pobedu u nadoknadi vremena\nDa se u životu, a i u sportu neke stvari vrlo često ponavljaju, to se verovatno mnogima dešavalo u predhodnom vremenu.\nFudbaleri leskovačke Dubočice u prošlom kolu na svom terenu u meču sa komšijskim Radanom u nadoknadi sudijskog vremena uspeli su da postignu pogodak i tako rezultat učine nerešenim ishodom što im je donelo veoma dragocen bod. A nešto malo ranije u Varvarinu u 94.minutu postigli su pogodak za pobedu i ceo plen.\nDa se kolo sreće okreće u ovom 12.kolu osetili su opet fudbaleri Dubočice, s tim što im je sreća ovog puta okrenula leđa.\nNa gostovanju u Prahovu u susretu sa domaćim Dunavom u 85. minutu preko Nikole Stankovića postigli su pogodak za vođstvo od 2:1 i bili blizu pobede, ali, ovog puta, u nadoknadi sudijskog vremena u 93.minutu domaći fudbaleri uspeli su da postignu pogodak za konačnih 2:2. Pre toga u 10.minutu strelac za Dubočicu bio je Savić.\nIzgleda da su fudbaleri Vlasine zapali u krizu, ako je suditi po poslednjim igrama i rezultatima. Mnogo više se očekivalo od ,,Rosuljaca” naročito kada igraju na svom terenu i pred svojom publikom. Nedeljni meč sa veoma dobrom ekipom Timočanina iz Knjaževca koji je okončan najnepopularnijim rezultatom 0:0 pokazao je da odsustvo samo dvojice standardnih igrača Ilića i Hristića u velikoj meri je nenadoknadiv gubitak za igru cele ekipe. Gosti iz Knjaževca igrali su veoma dobro, i čak u dva navrata prečka je bila saveznik golmana Mladenovića da se gosti ne raduju pogotku. Koliko je bilo dekoncentracije u igri fudbalera Vlasine najbolje kazuje činjenica da centarfor Nemanja Đokić nije u 40.minutu iskoristio jednaesterac koji je golman gostiju Nemanja Kojić uspeo da odbrani. Od tog 40.minuta gosti su igrali sa 10 igrača, jer prekršaj za dosuđeni jedanaesterac bio je razlog da odbrambeni igrač gostiju dobije crveni karton. Ni sa igračem više u drugom poluvremenu ,,Rosuljci” nisu ništa konkretno učinili u drugom poluvremenu tako da je 500 navijača otišlo svojim kućama nezadovoljno onim što su pokazali igrači Vlasine.\nNisu sreće imali ni gledaoci na stadionu Radana u Lebanu da vide bar jedan pogodak u meču sa ekipom Budućnosti iz Popovca, koja je i ovog puta pokazala da ume da igra na rezultata i da čvrstom i stamenom odbranom zaustavi sve atake svog rivala. Rezultat ovog susreta bio je isti kao i pre početka meča 0:0.\nPosle kraćeg zadržavanja i ostavke Gorana Radevića na trenerskoj klupi Jedinstva iz Bošnjaca, ekipu su predvodili njegovi pomoćnici u meču sa ekipom niškog Sinđelića. Sa dva pogotka Marko Stanković je junak ove pobede srpskoligaša iz Bošnjaca. U 10. i 44.minutu uspeo je da nadmudri odbranu gostiju i donese svojoj ekipi vođstvo od 2:0 posle prvog dela igre. Gosti iz Niša uspeli su da u 65.minutu smanje rezultat, ali domaći igrači borbenom igrom uspeli su da sačuvaju pobedu, i ako su u samom finišu igrali sa igračem manje zbog isključenja Miloševića.\nNajzad su se pobedi radovali i fudbaleri Moravca Orion koji su na svom terenu bez većih problema sa 5:0 savladali Temnić 1924 iz Varvarina.\nMoravac Orion – Temnić 1924 5:0\nVlasina – Timočanin 0:0\nradan – Budućnost 0:0\nJedinstvo – Sinđelić 2:1\nDunav – Dubočica 2:2\nSFS Borac – Trstenik PPT 6:0\nCar Konstantin – Rembas 1:0\nTopličanin – Jagodina Tabane 1:1\nU narednom 13. kolu, koje se igra u subotu i nedelju, sastaju se: Jagodina Tabane – Moravac Orion, Dubočica – Topličanin, Budućnost – Dunav, Rembas – Radan, Trstenik PPT – Car Konstantin, Sinđelić – SFS Borac, Timočanin – Jedinstvo, Temnić 1924 – Vlasina.


'Bez njih ne bi bilo OVK'\nIzvor: B92, 30.Nov.2020, 22:49\nPredsednik Socijaldemokratske inicijative Fatmir Ljimaj je naglasio da bez Tačija, Veseljija, Krasnićija i Seljimija ne bi bilo OVK.\nLjimaj je govoreći o optužnici Specijalnog suda protiv Hašima Tačija, Kadrija Veseljija, Jakupa Krasnićija, Redžepa Seljimija i drugih rekao je da oni ne predstavljaju sebe već događaje iz 1998-1999. godine, prenosi Reporteri.\n„Ne zaboravite kada razgovarate o tim ljudima, Tači i Krasnići su u Hagu, ne zbog svog političkog >> Pročitaj celu vest na sajtu B92 << predstavljanja, već zbog događaja iz 1998. i 1999. Nepravedno je i licemerno suditi tim ljudima prema njihovom ponašanju u politici u posleratnim godinama. Bez njih ne bi bilo OVK, bez OVK ne bi bilo slobode“, rekao je Ljimaj u emisiji „Debata“ na RTK, odgovarajući na pitanje šta misli o svima onima koji ’haraju’ od hapšenja Specijalnog suda, navodi Reporteri.


Željeznice RS nabavljaju novu limuzinu za rukovodstvo Žurnal - Jedina slobodna teritorija\nIako duguju 300 miliona: Željeznice RS nabavljaju novu limuzinu za rukovodstvo\nObjavljeno: 21.10.2020. u 18:33h\nKao i mnoga druga preduzeća, i “Željeznice Republike Srpske” (ŽRS) pogođene su pandemijom virusa korona. U augustu je objavljeno kako je samo u prvih šest mjeseci 2020. godine ovo preduzeće poslovalo u minusu od 10 miliona maraka. U prvih sedam mjeseci ove godine vozovi “Željeznica RS” prevezli su 60 posto manje putnika nego u istom periodu 2019. godine.\nSlavko Gligorić, Igor Vukajlović, javne nabavke, Željeznice RS


Fudbal: Tri kluba – dva boda - Portal Moj Bečej - Bečejske opštine iz ugla građana!\nFudbal: Tri kluba – dva boda\nUto okt 11\nVojvodina najbolje plasirana od tri bečejske međuopštinska ligaša | Foto: Vlastimir Jankov\nMeđuopštinski ligaši iz bečejske opštine zabeležili su u minulom kolu izuzetno slab bodovni saldo. Istina, kao što uvek može bolje, tako može i gore.\nTeoretski mogla su tri kluba da ostanu bez bodova, a bodovni zbir u subotu i nedelju bio je slovom dva i brojem 2. U opštinskom derbiju, igranom u Bačkom Petrovom Selu, Jedinstvo i Vojvodina igrali su nerešeno 0:0. Najnepopularniji rezultat ne zavređuje neki obimniji komentar. Ali, valja naglasiti da je to ove sezone četvrta utakmica Petrovoselaca pred svojim navijačima i sve su okončali nerešenim rezultatima.\nBačkogradištanci su gajili nadu da će pobediti, što bi bio izvanredn uvod pred naredna dva kola, kada dočekuju vodeći tandem Obilić i Iskru. Mladost je izgubila u Radičeviću od lidera Obilića iz Zmajeva rezultatom 1:2, što se, imajući u vidu položaj na tabeli, i očekivalo.\nU narednom 7. kolu tri derbija za bečejske međuopštinske ligaše. Stiče se utisak da je u najvećoj žiži utakmicau Bačkom Gradištu, gde „voša“ dočekuje drugoplasiranu Iskru iz Kucure. Bačkogradištanci imaju 11 bodova, a Kucurani 13, što znači da bi ih, u slučaju pobede, bodovno preteli. Petrovoselci dočekuju vodeći Obilić i sada bi im, verovatno, odgovaralo da zabeleže i peti nerešen rezultat kraj Tise.\nNajzad, Mladost gostuje u Staroj Moravici i igra protiv poslednjeplasirane Slobode, koja još nije osvojila nijedan bod. A kad igraju predposlednji i poslednji na tabeli, onda je to pravi derbi začelja. Eto prilike „mladostašima“ da se bodovno poprave ove jeseni.


Politika Autor:Tanjug14. sep. 202012:2313 komentara\nSrpska delegacija se iz Vašingtona vratila sa odličnim paketom infrastrukturne, ekonomske, razvojne pomoći za našu zemlju, izjavio je danas Marko Đurić, direktor Kancelarije za KiM, i istakao da je poseta SAD pre desetak dana prošla bolje nego što je iko očekivao.\nÐurić je kazao da je priprema naše delegacije bila ozbiljna i da se na njoj radilo nedeljama unazad.\n„Na osnovu toga smo u Vašington otišli sa predlozima koji su rezultirali sa više od tri milijarde evra paketa razvojne podrške za našu infrastrukturu“, kazao je Ðurić za TV Hepi.\nPrema njegovim rečima, Albanci su pokušali da na sastanku insistiraju da nema dogovora o tome da budu deo „mini Šengena“ i podsetio je da su i šest meseci unazad bili kategorično protiv toga, ponavljajući da je taj projekat u stvari projekat „velike Srbije“.\nÐurić kaže da su i to prihvatili kada su ih Amerikanci pritisli i rekli im da je to volja maeričkog predsednika Donalda Trampa.\nOn podseća i da su Albanci u Vašington otišli po međusobno priznanje iako im je govoreno unapred da je to jalov posao i da srpska delegacija to neće prihvatiti.\n„Ali, moram da kažem da nimalo nije lako na takvom jednom mestu to odbiti“, naveo je Ðurić i istakao da je deseta po redu tačka, koje nisu bile numerisane, govorila da se strane slažu da se međusobno priznaju, odnosno da se nedvosmisleno radilo o obostranom priznanju.\nMiletić: Vašingtonski sporazum problematičan\nKao važno za srpski narod, Srbiju i Srpsku pravoslavnu crkvu, Ðurić je istakao da je dogovorena primena zakona kojim se garantuje imovina SPC i u tom smislu poručio da do sada nismo imali garanciju sa takvim značajem.\n„Albanci dugi niz godina pokušavaju da prisvoje naše svetinje i zato je važno što se Priština obavezala u Vašingtonu“, ističe direktor vladine Kancelarije za KiM.\nPodsetio je da je predsednik Aleksandar Vučić prvi srpski lider posle dve decenije koji je imao sastanak u ovalnom salonu, a da je pre njega bio Zoran Ðinđić i kazao da su tri protokolarne stvari pokazale značaj i posebnu pažnju koju je imala srpska delegacija.\nMeđutim, Ðurić dodaje da domaćini nisu hteli ni da omalovaže drugu stranu.\n„Ne pada nam na pamet da se odvajamo do naših tradicionalnih prijatelja i saveznika. Srbija se lojalno i pouzdano ponašala prema svim svojim partnerima“, naglasio je Ðurić.\nKosovoMarko ĐurićSADvašingtonski sporazum


Beograd, 12. oktobar 2017. godine - Ministar odbrane Aleksandar Vulin sastao se danas u Beogradu sa zamenicom generalnog sekretara NATO Rouz Gotemiler.\nTokom razgovora, ministar Vulin je naglasio da je Republika Srbija opredeljena da vodi balansiranu politiku odbrane i zato sarađuje i sa Istokom i sa Zapadom.\n- Neprestano radimo na unapređenju i daljem kvalitativnom razvoju odnosa sa svim državama i međunarodnim organizacijama, u skladu sa definisanim nacionalnim interesima i spoljnopolitičkim prioritetima, rekao je ministar odbrane i zahvalio Rouz Gotemiler na njenom ličnom doprinosu unapređenju saradnje pod okriljem Partnerstva za mir i razumevanju pozicije Republike Srbije.\nMinistar Vulin je naglasio da Srbija želi da bude pouzdan, predvidiv i ozbiljan partner svih aktera na međunarodnoj političko-bezbednosnoj sceni koji su zainteresovani da produbljuju odnose na osnovama međusobnog uvažavanja, ostvarivanja obostranih interesa i unapređenja regionalne i globalne bezbednosti. On je ocenio da učešće na aktivnostima pod okriljem Partnerstva za mir za Republiku Srbiju predstavlja optimalni okvir za ostvarenje bezbednosnih ciljeva i unapređenje odbrambenih kapaciteta, uz poštovanje politike vojne neutralnosti.\nMinistar odbrane je istakao da je KFOR jedini partner Vojsci Srbije u obezbeđenju administrativne linije i jedini garant bezbednosti na prostoru Kosova i Metohije, kao i zaštite našeg nacionalnog, kulturno-istorijskog i verskog nasleđa. Svako rešenje dijaloga Beograda i Prištine mora da bude u skladu sa Ustavom, Rezolucijom SB UN 1244, Vojnotehničkim sporazumom i ostalim dokumentima kojima su utvrđeni kanali komunikacije i procedure na terenu, zaključio je ministar Vulin.


LSV: MNOGI SAMO PRIČAJU O LJUDSKIM PRAVIMA\nZRENJANIN – Odbornik Lige socijaldemokrata Vojvodine u Skupštini grada Zrenjanina Aleksandar Marton podsetio je danas na važnost poštovanja ljudskih prava u našem društvu.\n– Važno je istaći i da o ovom pitanju ne treba govoriti samo u decembru, kada se obeležava Dan ljudskih prava, nego i svakoga dana u godini. U Srbiji su, deklarativno, gotovo svi učesnici u političkom život zagovornici tolerancije i poštovanja različitosti. Nažalost, stanje u stvarnosti je drugačije – ocenio je Marton.\nOn je upozorio da je puno pojedinaca koji svoj politički angažman grade na negiranju većine ljudskih prava i da je takav vid političkog delovanja prihvaćen u političkim kulturama zemalja nastalih na razvalinama bivše Jugoslavije.\n– Ljudska prava su temelj svakog demokratskog društva i nije dovoljno propisati ih samo na papiru, a u praksi dopustiti da institucije koje se brinu o zaštiti prava građana ili ne postoje ili su lišene svakog aktivizma – napomenuo je Marton.\nTagoviAleksandar Marton LSV odbornik politika\nZelena stranka u decembru posadila preko 1000 sadnica različitog drveća\nNarodna stranka traži da se preispita rekonstrukcija postrojenja\nSPS: DOBAR REZULTAT NA IZBORIMA, ALI MOŽE I BOLJE\nNAPREDNJACI PROGLASILI UBEDLJIVU POBEDU


JOŠ JEDAN GRAN PRI USPEH Srpske odbojkašice uz sjajan servis do trijumfa nad Tajlandom - Sportal\nDarko Nikolić - Vest objavljena: 11:49 - 16.07.2017\nŽenska odbojkaška reprezentacija Srbije slavi trijumf nad Tajlandom Foto: Stare Slike\nNaša reprezentacija je briljirala u servis-igri, napravila je deset asova, od čega je Bojana Živković odservirala čak pet, dok su rivalke to učinile samo jednom na ovom meču.\nJelena Blagojević na prijemu Foto: Stare Slike\nBrankica Mihajlović je bila nezaustavljiva, osvojila je 20 poena, a Stefana Veljković 14. Jovana Stevanović je pobedi doprinela sa 11 poena, Tijana Bošković sa deset, po devet su osvojile Tijana Malešević i Ana Bjelica, dok je Bojana Živković zastala na osam.\nIzabranice selektora Zorana Terzića trenutno vode na tabeli sa pet pobeda, uz jedan poraz od Brazilki, kojima sledi meč sa Japanom.\nRadost naših odbojkašica Foto: Stare Slike\nNaredni meč srpske odbojkašice igraće u Hong Kongu 21. jula, od 12.30 po srednjeevropskom vremenu sa Rusijom, a potom u istom gradu sledi duel sa Japankama (22. jula od 7.15), a onda i sa Kineskinjama (23. jula od 9.45).\nOdbojka Ženska odbojkaška reprezentacija Srbije Ženska odbojkaška reprezentacija Tajlanda Gran pri za odbojkašice